Είστε εδώ:Home/Γνώμες/Το δικαίωμα στην ασφάλεια\nΣάββατο, 04 Απριλίου 2015\tμέγεθος γραμματοσειράς\nΤετάρτη, 1 Απριλίου 2015. Φίλοι των καταδικασθέντων τρομοκρατών της 17 Νοέμβρη και άλλων οργανώσεων, και προφυλακισμένων με κατηγορίες συμμετοχής σε τρομοκρατικές ομάδες, εισβάλλουν με πανό και προκηρύξεις στο προαύλιο της Βουλής. Ας τελειώνουμε με τις ιδεοληψίες. Στον σύγχρονο κόσμο, ζητούμενο είναι η ασφάλεια να συμβαδίζει με τα ανθρώπινα δικαιώματα, δεν συγκρούεται με τη διεκδίκηση και την προστασία τους. Η αναζήτηση της ασφάλειας μέσα από το σεβασμό των ανθρώπινων δικαιωμάτων είναι μία σημαντική κατάκτηση της μοντέρνας εποχής και δεν μπορεί να θυσιάζεται στο πλαίσιο μικροπολιτικών ιδεολογημάτων. Στην Ελλάδα έχουμε δημιουργήσει μία τεχνητή ιδεοληπτική διχοτομία στον δημόσιο διάλογο, η οποία θέτει σε αντίθετα στρατόπεδα την ασφάλεια με τα ανθρώπινα δικαιώματα. Σε μια απόπειρα απλούστευσης θα μπορούσαμε να υποστηρίζουμε πως, μεταπολιτευτικά, κυρίως σε επίπεδο ρητορείας, έχει κυριαρχήσει το θεώρημα πως εκεί όπου αρχίζει η ασφάλεια τελειώνουν οι ελευθερίες και τα ανθρώπινα δικαιώματα και εκεί όπου αρχίζουν οι ελευθερίες και τα ανθρώπινα δικαιώματα σταματά η ασφάλεια.\nΑυτή η απλουστευτική διχοτομία προκύπτει από τις παρακάτω παραμέτρους:\nΤην ταύτιση της έννοιας της ασφάλειας με την επιβολή της τάξης\nΤην κυριαρχία της εξωτερικής ασφάλειας –ασφάλεια στα σύνορα από τον εξωτερικό εχθρό– έναντι της εσωτερικής ασφάλειας\nΤην απουσία μίας θεσμικής ιεράρχησης των απειλών εσωτερικής ασφάλειας\nΤην αμφισβήτηση του βεμπεριανού πρωτείου του κράτους στην άσκηση της νόμιμης βίας\nΤα ψυχολογικά τραύματα του εμφυλίου πολέμου και της χούντας για το ρόλο των σωμάτων ασφαλείας.\nΑυτοί οι πέντε παράγοντες, σε συνδυασμό με τη Μεταπολιτευτική προσπάθεια εμπέδωσης και σταθεροποίησης της δημοκρατίας, προκάλεσαν μία διαστολή στην έννοια και στο περιεχόμενο της ασφάλειας στην Ελλάδα. Η alacarte προσέγγιση της πολιτικής βίας, η ανοχή στην τρομοκρατία, η καθημερινή ανυπακοή στους νόμους, η ευθεία σύγκρουση με το κράτος και τους νόμους και οι νησίδες ανομίας είναι μερικές από τις διαστρεβλώσεις της διχοτομίας ασφάλειας και ανθρώπινων δικαιωμάτων.\nΑυτές οι διαστρεβλώσεις είναι μέρος μιας ευρύτερης φιλοσοφίας που φέρνει τον «καλό» πολίτη ο οποίος έχει νόμιμα δικαιώματα αντιμέτωπο με το «κακό» κράτος το οποίο έχει παράνομες απαιτήσεις. Μία φιλοσοφία που συχνά έχει γίνει πολιτικό επιχείρημα και ιδεολόγημα στο όνομα της υπεράσπισης και του «χαϊδέματος» του λαού. «Το φασιστικό κράτος καταπατά τα δικαιώματα των πολιτών στο όνομα της στυγνής καταστολής», να μία φράση, μόνιμη αντιπολιτευτική και αγωνιστική επωδός, που συμπυκνώνει μέσα της όλη αυτή τη στρέβλωση και τη διχοτομία.\n«Κάθε άνθρωπος έχει το δικαίωμα στη ζωή, την ελευθερία και την προσωπική ασφάλεια», αναφέρεται στο Άρθρο 3 της Οικουμενικής Διακήρυξης για τα Ανθρώπινα Δικαιώματα και, με αυτό τον τρόπο, εισάγεται το βασικό δαιμόνιο στην αφαιρετική μας διχοτομία. Η ασφάλεια όχι μόνο δεν είναι αντιθετική με τις ελευθερίες και τα ανθρώπινα δικαιώματα, αλλά αντίθετα συμβαδίζει. Κάτι παραπάνω: είναι ανθρώπινο δικαίωμα. Για πολλούς δε, η ασφάλεια ανήκει στην ίδια κατηγορία με το δικαίωμα στη ζωή, στην κατηγορία των πρωταρχικών δικαιωμάτων. Είναι ένα δικαίωμα με ιδιαιτερότητες, καθώς από τη μία πλευρά ενσωματώνει την προσήλωση στην απουσία της καταπίεσης, του εξαναγκασμού και των βασανιστηρίων αλλά από την άλλη επαφίεται στο κράτος (ως τον μόνο φορέα άσκησης νόμιμης βίας).\nΑυτή η πολυπλοκότητα, όπως είναι ευνόητο, δημιουργεί μία σειρά από επιπλοκές και αντιθέσεις, ιδιαίτερα σε επίπεδο πολιτικής ρητορικής, για τα όρια και το περιεχόμενο του δικαιώματος στην ασφάλεια. Δίνεται έμφαση, κυρίως, στο ρόλο του κράτους, βασικού παρόχου και εγγυητή της ασφάλειας στις σύγχρονες κοινωνίες. Στους διεθνείς θεσμούς, δύο είναι οι κύριες διαστάσεις αυτής της παραδοχής: α) η διεύρυνση της έννοιας ασφάλεια, στην οποία πλέν ενσωματώνονται οι αποκαλούμενες νέες απειλές: η υποβάθμιση του περιβάλλοντος, οι μεταναστευτικές ροές, η φτώχεια και ο κοινωνικός αποκλεισμός, η ριζοσπαστικοποίηση και ο ακραίος εθνικισμός και β) η εμβάθυνση της έννοιας με την ενσωμάτωση του ιδιώτη, αλλά και μη κρατικών δρώντων, ως αντικείμενα αναφοράς της ασφάλειας.\nΓια την ασφάλεια ιδιωτών, υπάρχουν πλέον εταιρείες παροχής μέτρων προστασίας από κινδύνους, οι οποίες πρέπει να δρουν νόμιμα και σε καμία περίπτωση δεν μπορούν να υποκαταστήσουν το κράτος και τους διεθνείς θεσμούς ασφάλειας. Σύμφωνα με την Έκθεση του ΟΗΕ, του 1994, «η ανθρώπινη ασφάλεια είναι ένα παιδί που δεν πέθανε, η ασθένεια που δεν διαδόθηκε, η θέση εργασίας που δεν χάθηκε, μία εθνική σύγκρουση που δεν εξελίχθηκε σε βίαιη, μία διαφωνία που δεν αποσιωπήθηκε. Η ανθρώπινη ασφάλεια είναι ζήτημα ανθρώπινης ζωής και αξιοπρέπειας».\nΣε αυτό το πλαίσιο δεν υπάρχει χώρος για ιδεοληπτικές διχοτομίες. Στον σύγχρονο κόσμο, ζητούμενο είναι η ασφάλεια να συμβαδίζει με τα ανθρώπινα δικαιώματα, δεν συγκρούεται με τη διεκδίκηση και την προστασία τους. Η αναζήτηση της ασφάλειας μέσα από το σεβασμό των ανθρώπινων δικαιωμάτων είναι μία σημαντική κατάκτηση της μοντέρνας εποχής και δεν μπορεί να θυσιάζεται στο πλαίσιο μικροπολιτικών ιδεολογημάτων. Οι άνθρωποι έχουμε δικαίωμα στην ελευθερία από το φόβο, έχουμε δικαίωμα στην ασφάλεια, και αυτό το δικαίωμα δεν μπορεί κανείς να το περιορίσει, δεν μπορεί κανείς να το θέσει σε δεύτερη μοίρα, δεν μπορεί κανείς να το φέρει σε αντιδιαστολή με άλλα δικαιώματα. Τέλος, πρέπει κάποια στιγμή ως κοινωνία να ξεπεράσουμε τα τραύματα για το ρόλο των σωμάτων ασφαλείας και την ανοχή στην πολιτική βία. Αυτό θα είναι σημάδι εμπέδωσης της ελευθερίας και της δημοκρατίας. + Γνώμες\nΑπαγγέλλοντας ιστορία\tΗ βία της οπτικής ρύπανσης\tΠροσθηκη σχολιου


Πότε θα φτιάξει ο καιρός στην Κρήτη - Flashnews.gr\nΈνας νέος κύκλος καλοκαιρίας ξημερώνει απο αύριο Δευτέρα και φαίνεται οτι θα διατηρηθεί μέχρι και τα τέλη της εβδομάδας.\nΣυνεχίζονται και σήμερα Κυριακή οι βροχές σε πολλές περιοχές της Κρήτης οι οποίες μάλιστα κατά τόπους είναι πρόσκαιρα ισχυρές. Τα νεότερα δεδομένα για τις επόμενες ώρες δείχνουν ότι οι βροχές θα έχουν ένα πιο ασθενή και παροδικό χαρακτήρα.\nΌπως φαίνεται και από την εικόνα που κατέγραψε η μόνιμη κάμερα στην Παλαιόχωρα Χανίων, το ουράνιο τόξο έκανε την εμφάνιση του απο το πρωί προμηνύοντας την σταδιακή βελτίωση του καιρού αρχικά από τα δυτικά τμήματα της Κρήτης και στη συνέχεια η βελτίωση αυτή θα επεκταθεί σε ολόκληρο το νησί.\nΣταδιακά λοιπόν μετά το μεσημέρι της Κυριακής οι βροχές θα εξασθενήσουν περισσότερο και θα περιορισθούν τοπικά σε βόρειες περιοχές του νησιού και μέχρι τις βραδινές ώρες αναμένεται η βελτίωση του καιρού να έχει επεκταθεί σε ολόκληρη την Κρήτη. Οι Βόρειοι άνεμοι εξασθενούν και αυτοί στο Αιγαίο και τα Κρητικά πελάγη με την ένταση τους τις βραδινές ώρες της Κυριακής να φθάνει στα 4, τοπικά στα πελάγη έως και τα 5 Μποφώρ.\nΑπό αύριο Δευτέρα αναμένεται ένας πολύ καλός καιρός σε ολόκληρη την Κρήτη με ηλιοφάνεια και λίγες μόνο νεφώσεις στα βόρεια ορεινά τμήματα του νησιού. Οι άνεμοι θα πνέουν από Βόρειες – Βορειοδυτικές διευθύνσεις με την ένταση του να φθάνει στα 2-3 Μποφώρ στα δυτικά της Κρήτης, ενώ έως και τα 4 Μποφώρ θα φθάνουν στα ανατολικά. Η θερμοκρασία τις πρωινές ώρες θα κυμανθεί από τους 6 έως 8°C στα πεδινά και κοντά στους 0°C στα ορεινά τμήματα, ενώ οι μέγιστες τιμές το μεσημέρι θα κυμανθούν στους 15°C για τις βόρειες περιοχές και έως 17°C θα φθάσουν στα νότια.\nΟι καλές αυτές καιρικές συνθήκες αναμένεται να διατηρηθούν έως και τα τέλη της εβδομάδας με τους ανέμους να στρέφονται την Τρίτη από Δυτικές διευθύνσεις με ένταση στα 3 – 4 Μποφώρ. Η θερμοκρασία αναμένεται να ανέβει σε λίγο υψηλότερα επίπεδα κατά τη διάρκεια της ημέρας, θα διατηρηθούν όμως οι χαμηλές, και κανονικές για την εποχή θερμοκρασίες, για τις νυκτερινές ώρες.\nΚυριακή, 17 Φεβρουαρίου 2019, 12:16


Σεξ στην περίοδο: Γιατί το προτιμούν οι Ελληνίδες[photos] - Alldaynews.gr\nΣεξ στην περίοδο: Γιατί το προτιμούν οι Ελληνίδες[photos]\nΤο σεξ στην περίοδο μπορεί να είναι απολαυστικό για ορισμένες γυναίκες, αλλά κάτι εντελώς απαγορευτικό για κάποιες άλλες.\nΗ αλήθεια, όπως φαίνεται, είναι κάπου στη μέση.\nΆννα, 26: «Η αλήθεια είναι ότι μου αρέσει, για έναν και μόνο λόγο: Τις μέρες εκείνες, είμαι περισσότερη ερεθισμένη σε σχέση με άλλες μέρες, οπότε δεν λέω όχι στον σύντροφό μου».\nH εκδίκηση του Χρήστου Φερεντίνου! Πήρε το αίμα του πίσω!


Η πρώτη απόπειρα διοικητικής διαίρεσης της χώρας έγινε επί Ιωάννη Καποδίστρια, ορίζοντας δεκατρία τμήματα ανά την επικράτεια, τον Απρίλιο του 1828. Με το Ι' Ψήφισμα της 13ης Απριλίου 1828, νομοθετήματα και διοικητικές πράξεις, η Πελοπόννησος χωρίστηκε σε επτά τμήματα (νομούς) και τα νησιά σε έξι. Οι Κυκλάδες διαιρέθηκαν σε τρία τμήματα : Βόρειες, Κεντρικές, Νότιες. Κάθε τμήμα διοικούσε ο «Έκτακτος Επίτροπος».\nΤον Απρίλιο του 1833, επί Αντιβασιλείας, πραγματοποιήθκε η πρώτη ουσιαστική διαίρεση της χώρας σε διοικητικές περιφέρειες, με τη δημιουργία 10 νομών και 47 επαρχιών βάσει του Βασιλικού Διατάγματος της 3ης (15ης) Απριλίου 1833 (ΦΕΚ 12/1833) «Περί της διαιρέσεως του βασιλείου και της διοικήσεώς του».\nΗ διοίκηση κάθε δήμου ανατέθηκε «...εις ένα δημογέροντα, προτεινόμενον από τους δημότας και επικυρούμενον υπό του βασιλέως, ήτοι αμέσως ή διά του νομάρχου. Σιμά του δημογέροντος θέλει υπάρχει εν δημογεροντικόν συμβούλιον, εκλεγόμενον από τους δημότας...». Ως πρότυπο για την περιφερειακή διαίρεση της χώρας μας χρησιμοποιήθηκε αυτή της Γαλλίας.\nΣυγχρόνως προχωρούσε η σύνταξη του «περί δήμων νόμου», από τον Karl von Abel. Οι πρώτοι νομοθέτες του ελληνικού κράτους δεν ήταν Έλληνες ώστε να έχουν συναίσθηση της συνέχειας του έθνους και να γνωρίζουν την ελληνική παράδοση και ψυχολογία. Το σχέδιο του δημοτικού νόμου -όπως και τόσα άλλα- συντάχθηκε αρχικά στη γερμανική γλώσσα, στη συνέχεια μεταφράστηκε στην ελληνική και υποβλήθηκε σε πενταμελή γνωμοδοτική επιτροπή της Γραμματείας Εσωτερικών, που είχε συσταθεί για το σκοπό αυτό. Τον Οκτώβριο του 1833, η επιτροπή κατέθεσε νομοσχέδιο «Περί σχηματισμού και διαιρέσεως των δήμων», το οποίο θεωρούσε «... σύμφωνον με τα ήθη και την κατάστασιν του τόπου και έργον άξιον της πατρικής και φιλοδικαίας κυβερνήσεως...».\nΟ «περί συστάσεως των δήμων νόμος», είναι ο πρώτος νόμος του Ελληνικού κράτους για την τοπική αυτοδιοίκηση πρώτου βαθμού. Με τον εν λόγω νόμο, η χώρα διαιρέθηκε σε δήμους τριών κατηγοριών ανάλογα με τον πληθυσμό. Πρώτης τάξης με πληθυσμό πάνω από 10.000 κατοίκους, δεύτερης τάξης από 2.000 – 10.000 κατοίκους και τρίτης τάξης οι μικρότεροι.\nΤη δημοτική αρχή αποτελούσε ο δήμαρχος, οι πάρεδροι και το δημοτικό συμβούλιο. Ο δήμαρχος αποτελούσε την πρώτη εκτελεστική αρχή και ήταν υπεύθυνος για την άσκηση της τοπικής αστυνομίας. Βοηθοί του δημάρχου, ήταν οι πάρεδροι, 1-6 ανάλογα με την τάξη του δήμου. Το δημοτικό συμβούλιο, αποτελούμενο από 6-18 δημοτικούς συμβούλους ανάλογα με την τάξη του δήμου, θεωρείτο «συμβουλευτική και συνεπιτηρούσα αρχή».\nΗ θητεία του δημάρχου και των παρέδρων ήταν τριετής, ενώ το δημοτικό συμβούλιο εκλεγόταν για εννέα χρόνια, με άμεση εκλογή. Κάθε τρία χρόνια γινόταν μερική ανανέωση του δημοτικού συμβουλίου, με την υποχρεωτική αποχώρηση του ενός τρίτου των μελών και την αντικατάστασή τους μέσω νέων εκλογών. Πρόεδρος του δημοτικού συμβουλίου δεν ήταν ο δήμαρχος, αλλά ένας από τους δημοτικούς συμβούλους. Ο βασιλιάς είχε το δικαίωμα να διαλύει το δημοτικό συμβούλιο και να προκηρύσσει νέες εκλογές μέσα σε τέσσερις εβδομάδες.\nΔικαίωμα ψήφου είχαν μόνον όσοι φορολογούντο περισσότερο με άμεσους δημοτικούς φόρους. Ο δήμαρχος και οι πάρεδροι δεν εκλεγόταν από τους δημότες αλλά από ειδικό όργανο –το δημαιρεσιακό συμβούλιο- που αποτελείτο από τους δημοτικούς συμβούλους και ισάριθμους δημότες. Αυτό εξέλεγε τρεις υποψηφίους, από τους οποίους ο βασιλιάς επέλεγε το δήμαρχο για τους δήμους α' και β' τάξης και ο νομάρχης για τους γ' τάξης.\nΤο νομαρχιακό σύστημα του 1833, αντικαταστάθηκε το 1836 διατηρώντας τη διοικητική διαίρεση σε νομούς και επαρχίες αλλά καταργώντας τις θέσεις των νομαρχών, των νομοδιευθυντών και των επάρχων καθώς και τις υπηρεσίες τους (νομαρχία και επαρχείο). Η επικράτεια διαιρέθηκε σε τριάντα διοικήσεις και δεκαεννέα υποδιοικήσεις. Το σύστημα διοικητικής διαίρεσης της χώρας με τις διοικήσεις και υποδιοικήσεις θεωρήθηκε άκρως συγκεντρωτικό, αντιμετώπισε μεγάλες δυσκολίες και τελικά τροποποιήθηκε το 1838 με τον περιορισμό των διοικήσεων σε είκοσι τέσσερις και των υποδιοικήσεων σε επτά. Οι υποδιοικήσεις καταργήθηκαν στο σύνολό τους το 1843.\nΤο 1845, η κυβέρνηση του Ιωάννη Κωλέττη, επανέφερε το νομαρχιακό σύστημα του 1833, ορίζοντας δέκα νομούς και 49 επαρχίες. Το διοικητικό σύστημα παρέμεινε ανέπαφο ως το 1887 και εφαρμόστηκε στα Επτάνησα και στις περιοχές της Θεσσαλίας και της Ηπείρου μετά την προσάρτησή τους. Οι νομοί διοικούνται από το νομάρχη, ενώ καταργήθηκε η επαρχιακή διαίρεση της επικράτειας και οι υπηρεσίες των επαρχιών. Η υπόθεση των επαρχιών και των επαρχιακών συμβουλίων αποτέλεσε αντικείμενο πολιτικής διαμάχης και το 1891 ο Δηλιγιάννης επανέφερε το θεσμό των επαρχιών, κίνηση που υπαγορεύτηκε από πολιτικές σκοπιμότητες. Η άνοδος του Χ. Τρικούπη στην πρωθυπουργία το 1892, έφερε την εκ νέου κατάργηση των επαρχείων και την ανάθεση της διοίκησης των επαρχιών στο νομάρχη.\nΜία ακόμη προσπάθεια διοικητικής μεταρρύθμισης έγινε το 1899, (νόμος ΒΧΔ΄της 6ης Ιουλίου, ΦΕΚ 136), με την αύξηση των νομών κατά δέκα μέσω κατάτμησης των ήδη υπαρχόντων, φθάνοντας τους είκοσι έξι. Ο νομός διοικείται από το νομάρχη, το νομαρχιακό συμβούλιο και τις επιτροπές του νομού. Η ανάδειξη των νομαρχιακών συμβούλων γινόταν με άμεση εκλογή από το εκλογικό σώμα. Οι εκλόγιμοι έπρεπε να έχουν συγκεκριμένα προσόντα, όπως ακίνητη περιουσία ή έσοδα, μόρφωση ανώτερης σχολής ή εργασία σε δημόσια υπηρεσία ή επιστημονικό επάγγελμα. Το νέο σχήμα διατηρήθηκε για μια δεκαετία.\nΟι διοικητικές μεταρρυθμίσεις του 20ου αιώνα.\nΤο 1909 οι νομοί περιορίζονται ξανά σε δεκαέξι (νόμος ΓΥΛΔ' της 16ης Νοεμβρίου, ΦΕΚ A 282/1909), έως το 1912 οπότε ψηφίστηκε η νέα διοικητική διαίρεση της χώρας από την κυβέρνηση του Ελευθέριου Βενιζέλου.\nΟ νόμος ΔΝΖ/1912 «Περί Δήμων και Κοινοτήτων», αποτελεί τη δεύτερη ουσιαστική αυτοδιοικητική μεταρρύθμιση. Οι δήμοι κατακερματίστηκαν και δημιουργήθηκαν χιλιάδες κοινότητες ανά την επικράτεια, παρότι σημαντικός αριθμός κοινοτήτων που είχαν δημιουργηθεί από την περίοδο της τουρκοκρατίας, συνέχισαν να υπάρχουν. Ως δήμοι ορίστηκαν οι πρωτεύουσες των νομών και οι πόλεις με πληθυσμό μεγαλύτερο των 10.000 κατοίκων. Ως κοινότητες ορίστηκαν όλοι οι συνοικισμοί με πληθυσμό πάνω από 300 κατοίκους και σχολείο στοιχειώδους εκπαίδευσης ή με λιγότερους από 300 κατοίκους, υπό συγκεκριμένες προϋποθέσεις.\nΜετά το 1981 οι κυβερνήσεις του ΠΑΣΟΚ, προχώρησαν σε σειρά αλλαγών στο χώρο της τοπικής αυτοδιοίκησης. Με το νόμο 1235/1982 επανήλθε και αναβαθμίστηκε ο ξεχασμένος θεσμός των νομαρχιακών συμβουλίων που είχε αρχικά καθιερωθεί επί Χαρίλαου Τρικούπη. Με το νόμο 2218/1994 εισάγεται ο θεσμός του δεύτερου βαθμού τοπικής αυτοδιοίκησης. Το σύνολο των αρμοδιοτήτων της παλιάς νομαρχίας μεταβιβαζόταν στην αιρετή πλέον, Νομαρχιακή Αυτοδιοίκηση και στα όργανά της: το Νομάρχη, το Νομαρχιακό Συμβούλιο και τις Νομαρχιακές Επιτροπές.\nΤο σχέδιο «Καποδίστριας» (Ν. 2539/1997), επανακαθόρισε τους πρωτοβάθμιους οργανισμούς τοπικής αυτοδιοίκησης με πληθυσμιακά και χωροταξικά κριτήρια. Η επικράτεια χωρίστηκε πλέον σε 13 περιφέρειες, 51 νομούς, 1.034 δήμους και κοινότητες (910 δήμους και 124 κοινότητες) ενώ καταργήθηκαν οι επαρχίες.\nΤελευταία διοικητική μεταρρύθμιση, ο νόμος 3852 της 7ης Ιουνίου2010, ΦΕΚ 87Α'. «Η Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» διαίρεσε τη χώρα σε επτά αποκεντρωμένες διοικήσεις, δεκατρείς περιφέρειες και 325 δήμους. Η περιφέρεια, που αντιστοιχεί σε ευρεία γεωγραφική περιοχή, διαιρείται σε περιφερειακές ενότητες.


Με το θέμα αυτό θα ήθελα να αναφερθώ κυρίως σ'αυτά τα μέλη που έχουν συμπληρώσει αρκετά χρόνια παντρεμένοι.\nΕίναι αναπόφευκτη η βαρεμάρα μετά από κάποια χρόνια?\nΑν ναι, είναι αναστρέψιμη? Μπορεί να υπάρξει ανανέωση?\nΣ'αυτούς που θα πουν ότι υπάρχει και δεν αλλάζει η κατάσταση, έχουν κάνει κάτι γι'αυτό ? Το έχουν συζητήσει με τον συντροφό τους??? Προσπάθησαν ή άρχισαν να βρίσκουν εναλλακτικές εκτός συζυγικής κλίνης??\nΜε το να γίνει μια σχέση με ένα άτομο νεαρότερης ηλικίας βγαίνει κάποιο νόημα ή τελικά δημιουργείται ανεπανόρθωτη ζημιά???\nΠεριμένω ανυπόμονα τις απαντήσεις σας και παρακαλώ μην απαντήσετε θεωρητικά ("του σπανού τα γένια μόνο δεν γίνονται" κλπ) αλλά καταθέστε τις δικές σας εμπειρίες....\n# 2 στις 29/5/2003\nΝαι, αγαπητή mpoumpou, είναι ΑΝΑΠΟΦΕΥΚΤΗ και ΜΗ ΑΝΑΣΤΡΕΨΙΜΗ και ο ίδιος ο θεός να κατέβει!\nΟι μακροχρόνια παντρεμένοι (δεκαετίας και άνω) θα με κατανοήσουν απολύτως!\n# 3 στις 29/5/2003\nΠροσπάθησες να την αναστρέψεις??????\n# 4 στις 29/5/2003\nΕγώ μίλησα γενικώς και όχι για μένα!\nΈχεις δει μια γελοιογραφία που χτυπάει ένας με το καμτσίκι ένα πεθαμένο άλογο, για να σηκωθεί και να σύρει το καρότσι?\nΠροτιμώ πάντως τις απόψεις σου δια της άλλης οδού!\n# 5 στις 30/5/2003\nΟλα του γάμου δυσκολα...και με τις μικροχαρές του..\nΑν και ειμαι 4 χρονια παντρεμένος...σιγουρα μετά απο καποια στιγμή επέρχεται η βαρεμάρα στο γάμο...!!!\nΑργά η γρήγορα ολα μπαίνουν σε μια ρουτίνα.....και κυριως οταν ερθουν και τα παιδιά μέσα στην οικογένεια..αυξάνονται οι υποχρεώσεις...αυτά σου κανονίζουν πρόγραμμα...αυτα κανονίζουν διακοπές..και ωρες ελευθερες που θα εχεις....ολα για τα παιδιά γινονται.\nΜπαίνεις σε ενα καλούπι...ειναι στιγμές που θέλεις να ξεφύγεις...Μπορείς ομως? Κι αν μπορείς ολα εχουν το αντιτιμό τους....με τελικούς αποδέκτες πάντα τα παιδιά!\nΠολοί σκεφτονται...λιγοι το τολμούν...μικρες χαρές και ανανεώσεις πάντα καποιος απο τους δυο θα βρεί μέσα στο γάμο....για να συντηρηθεί και το ενδιαφέρον του ενός για του αλλου...αλλα ειναι παροδικό...συντομο...κι επερχεσαι πάλι στα ιδια...και μετά τι κάνεις? Η αρκεισαι σε αυτά...η κάποια στιγμή κανεις και την "επανασταση" σου...σαν ελευθερο ατομο....που δεν θελει να καταπιεζεται απο κανεναν...και να μην του κανονίζει κανεις το ποτε θα φαει..ποτε θα βγεί..ποτε θα ξεκουραστεί...ποτε θα νοιωσει την ανάγκη να μεινει μονος του...η με παρέες....Ολοι καποια στιγμή νοσταλγούμε στιγμες που ειμασταν ελευθεροι/ες....και οχι παντρεμένοι/ες.....\n# 6 στις 30/5/2003\nAXXX!!! ANTΩΝΗ ΜΟΥ... ΝΑ'ΞΕΡΕΣ ΠΟΣΟ ΔΙΚΙΟ ΕΧΕΙΣ ΣΕ ΟΛΑ ΑΥΤΑ ΠΟΥ ΛΕΣ... ΟΝΤΩΣ ΕΤΣΙ ΕΙΝΑΙ..ΑΠΑΞ Κ ΚΑΝΕΙΣ ΠΑΙΔΙΑ... ΕΧΕΙΣ ΤΕΛΕΙΩΣΕΙ ΣΑΝ ΑΤΟΜΟ ΑΥΤΟΝΟΜΟ... ΒΑΖΕΙΣ ΤΗΝ ΖΩΗ ΣΟΥ ΣΕ ΚΑΛΟΥΠΙΑ... ΤΟ ΤΙ ΘΑ ΚΑΝΕΙΣ Κ ΠΟΥ ΘΑ ΠΑΣ ΚΑΝΟΝΙΖΕΤΕ ΜΟΝΟ ΑΠΟ ΑΥΤΑ Κ ΒΑΣΗ ΑΥΤΩΝ... ΜΑΚΑΡΙ ΝΑ ΜΠΟΡΟΥΣΕΣ ΝΑ ΚΑΝΕΙΣ ΕΣΥ ΟΤΙ ΘΕΣ.. ΑΛΛΑ ΔΕΝ...\nΟΣΟ ΓΙΑ ΤΗΝ ΡΟΥΤΙΝΑ ΤΟΥ ΓΑΜΟΥ... Κ ΠΑΛΙ ΣΥΜΦΟΝΩ... ΥΠΑΡΧΕΙ..ΠΑΝΤΑ ΥΠΗΡΧΕ Κ ΠΑΝΤΑ ΘΑ ΥΠΑΡΧΕΙ...Κ ΟΠΟΙΟΣ ΠΕΙ ΠΩΣ ΔΕΝ ΥΠΑΡΧΕΙ ΡΟΥΤΙΝΑ ΣΤΟΝ ΓΑΜΟ...ΕΙΝΑΙ ΒΑΘΕΙΑ ΝΥΧΤΟΜΕΝΟΣ...\nΤΟ ΘΕΜΑ ΕΙΝΑΙ ΤΙ ΚΑΝΟΥΜΕ ΕΜΕΙΣ ΓΙΑ ΝΑ ΜΗΝ ΖΟΥΜΕ ΜΕΣΑ ΣΕ ΑΥΤΗΝ ΤΗΝ "ΜΟΥΧΛΑ-ΡΟΥΤΙΝΑ?".....\n# 7 στις 30/5/2003\nΩραία παιδιά..ευχαριστώ...με κατατρομάξατε τώρα...\n# 8 στις 30/5/2003\nΜετά από αυτά, ελπίζω πως θα δείξεις κατανόηση και για τις δικές μου απόψεις αγαπητή μου mpoumpou!\n''Τόσα χρόνια φούρναρης, έχω ψήσει!....''\n# 9 στις 30/5/2003\nPAIDIA OLOI DIKIO EXETE ALLA PISTEBO OTI EINAI DINATON NA ALLAKSEI H BAREMARA KAI H ANOIA AN MPORIS NA BREIS KATANOHSH KAI PEDIO KOYBENTAS ME TON/THN SYNTROFO SOY KAI NA DOKIMASEIS ALLAGES KAI TOMES STHN ZOH SOY KAI STIS APOPSEIS SOY\nAN AYTO DEN MPORI NA GINEI FASKELOKOYKOYLOSTA H MONH LYSI META EINAI NA ALAKSEIS ESI THN ANOIA KAI THN BAREMARA ME OTI AYTO SYNEPAGETAI.BEBAIA OLA TA PARAPANO EIANI DYSKOLO NA GINOYN OTAN IPARXOYN PAIDIA GIATI TOTE GIA POIES ALLAGES MILAME AFOY OI NAGKES TVN PAIDION KALIPTOYN OLES TIS ALLES DRASTHRIOTHTES SOY.\n# 10 στην 1/6/2003\nΚαι η δικη μου αποψη.\nΡε παιδια, για να 'χουμε καλο ρωτημα, εσεις που παντρευτηκατε, γιατι το κανατε;\nΓια να εχετε ελευθερια;\nΓια να μην εχετε υποχρεωσεις;\nΓιατι αν οι λογοι ειναι αυτοι, και αλλοι, τοτε σαφως και θα ρουτινιασετε, θα βαρεθειτε, θα.......\nΣοναρ, τοσα χρονια τι;\nΜαλλον εχεις "καψει", και δεν εχεις ψησει!\nΣτο χερι του ζευγαριου ειναι να μην ρουτινιασει, να μην βαρεθει, να μην ξενοκοιμηθει, και ολα τα αλλα ειναι αμπελοφιλοσοφιες!\nΑν θελεις τις οποιες αμεσες και εμμεσες "ελευθεριες", τοτε δεν παντρευεσαι!\nΠολυ απλο, και ας προσγειωθουμε επιτελους.\nΟ γαμος οπως ειπαν οι παλιοι ειναι φυλακη,δεσμευση, και στο χερι μας ειναι να περασουμε ΚΑΛΑ.\n# 11 στις 2/6/2003\nπραγματικά μου κάνει εντύπωση ο τρόπος που βλέπετε το θέμα βρε παιδιά...\nΠοιά είναι η διαφορά ενός γάμου, από μια πολυυυυ μακροχρόνια σχέση;\nΓια να καταλάβω δηλαδή, ποιά είναι η ουσιαστική διαφορά από ένα ζευγάρι που συγκατοικεί από ένα παντρεμένο ζευγάρι;\nΑν δυο άνθρωποι είναι ΒΑΡΕΤΟΙ, φταίει ο γάμος τους; Αν ο καθένας από αυτούς τους ανθρώπους δεν έχει ενδιαφέροντα, αν το ζευγάρι δεν έχει ΚΟΙΝΑ ενδιαφέροντα φταίει ο γάμος;\nΓια να καταλάβω δηλαδή... αν εγώ από την φύση μου είμαι από τους ανθρώπους που ψάχνονται και εξελίσονται και το ίδιο είναι και η γυναίκα μου, που ακριβώς έγκειται η βαρεμάρα;\nΉ μήπως περιμένουμε να συγκλονήσει ο σύντροφος μας την δική μας βαρεμάρα και επειδή δεν το κάνει, φταίει ο γάμος;\nΜιλώντας από προσωπική πλέον εμπείρια θα σας πω, ότι ο τελευταίος χρόνος που πρακτικά μένω με μαζί με την αρραβωνιαστηκιά μου, ήταν ο συναρπαστικότερος χρόνος της ζωής μου!\nΜετά από 1,5 χρόνο που είμαστε μαζί όχι απλά δεν έχουμε βαρεθεί, αλλά χαιρόμαστε την στιγμή που θα συναντηθούμε και θα περάσουμε κάποιες ώρες μαζί! Και πραγματικά δεν βλέπω πως θα μπορούσε αυτό να αλλάξει!\nΠιστεύετε ότι αν είμασταν στάσιμοι ως άνθρωποι 1,5 χρόνος και μερικές χιλιάδες ώρες συζήτησης δεν αρκούν για καλύψουμε κάθε θέμα και να πέσουμε σε κώμα βαρεμάρας;\nΔεν πιστεύω ότι υπάρχουν πολλά ζευγάρια που να μιλάνε τόσο πολύ και παρολα αυτά πάντα έχουμε την αίσθηση ότι δεν τα είπαμε όλα και δεν έχουμε αρκετό χρόνο!\nΤο πρόβλημα λοιπόν για μένα δεν είναι η βαρεμάρα στον γάμο... είναι η βαρεμάρα στην ζωή!\nΒρείτε κοινά ενδιαφέροντα με τον συντροφό σας και γεμίστε ευχάριστα και δημιουργικά το χρόνο σας!\nΑλήθεια ακόμα και το sxeseis.gr πόσα θέματα για συζήτηση και προβληματισμό θα μπορούσε να δώσει σε ένα ζευγάρι που το επισκέπτονταν;\n# 12 στις 2/6/2003\nΝα μαι και γωωω...\nΚατ αρχήν θα συμφωνήσω ΑΠΟΛΥΤΑ με τον Αλέξανδρο....γιατί όλα αυτά που λέει τα επιβεβαιώνω και τα ζω καθημερινά.\nΤον τελευταίο 1,5 χρόνο κάθε μέρα είναι διαφορετική. Οχι απλά δεν βαρεθήκαμε αλλά το δικό μου παράπονο είναι ότι δεν έχω αρκετό χρόνο για να περάσω μαζί του, να μιλήσουμε όσο θέλουμε , να προγραμματίσουμε ότι θέλουμε χωρίς περιθώρια κάποιας υποχρέωσης.\nΑλέξανδρε , θα σου θυμίσω τις διακοπές. Που εκεί συνήθως τα ζευγάρια αν δεν είναι με παρέα κόβουν φλέβες....σωστά;\nΣτις διακοπές μας λοιπόν , (είχαμε πάει αργά σχετικά) έπιασαν κάτι απίστευες καταιγίδες στην Ζάκυνθο και πρακτικά δεν μπορούσαμε να κάνουμε τίποτα για τρείς μέρες. Περάσαμε 3 μέρες σε ένα δωμάτιο χωρίς να αισθανθούμε ούτε ένα λεπτό ότι βαρεθήκαμε.\nΓια να μην υπάρχει βαρεμάρα , όντως πρέπει να υπάρχει εξέλιξη και κοινά ενδιαφέροντα. Κάθε μέρα , αν ο καθένας μαθαίνει κάτι καινούργιο και το μοιράζεται με τον άλλο...τότε γιατί να βαρεθούνε;\nΤην ρουτίνα εμείς την φτιάχνουμε , όταν αφηνόμαστε και όταν δεν προσέχουμε την σχέση μας. Πάντα πίστευα ότι : Τις σχέσεις όταν τις αφήνεις....σε αφήνουνε!\nΗ σχέσεις χρειάζονται φροντίδα και προσοχή για να ανθήσουνε...χρειάζονται κοινό έδαφος για να δέσουνε , χρειάζονται γερά θεμέλια για να κρατήσουνε στον χρόνο.\n# 13 στις 2/6/2003\nΆλεξ και Μυρτώ, σίγουρα με όλα όσα γράφεται πολύ αν όχι όλοι εδω μέσα ζηλεύουν (με την καλή και αγνή φύση της ζήλιας) την σχέση που έχετε... Αφήστε με όμως να διαφωνήσω σε κάτι... 1,5 χρόνος δεν θεωρείται """"μια πολυυυυ μακροχρόνια σχέση"""...!!!!\nΚαι να προτείνω και κάτι, σε πολλά ζευγάρια υπάρχει ΄το "τί θα κάνουμε απόψε" και τελικά καταλήγουν στην τηλεόραση.... Ανεξάρτητα αν έχουν μικρή, μεγάλη σχέση.\nΜια ενότητα που ο καθένας θα μπορούσε να προτείνει ιδέες για το πως μπορεί να περάσει κανεις μια ομορφη βραδιά... ένα όμορφο σαββατοκύριακο κτλ... Κάτι διαφορετικό από το συνηθισμένο καφέ στη καφετέρια της περιοχής μας...\nΚαι κάτι για όλους εσας παραπάνω, που βαριέστε.\nΚΑΝΤΕ ΚΑΤΙ.. Μη περιμένετε τον άλλο να αναπτύξει πρωτοβουλία. Παρτε μια εσείς.\nΜια πρόταση τώρα που είναι καλοκαίράκι και ο καιρός είναι καλός. (αυτό που έλεγα για την ενότητα)\nΠάρτε, τον/την σύντροφο σας, τον/την σύζηγο σας, τα παιδιά σας και πηγαίνετε έναν περίπατο στην ακρόπολη. Ξεκινήστε από τον πεζόδρομο που είναι στη στάση του μετρό και κάντε τον γύρω της ακρόπολης. Δεν χρειάζεται να σταματήσετε΄ούτε για καφέ στο μοναστηράκι ούτε για φαγητό στην πλάκα. Απολαύστε την ομορφιά που σας προσφέρει η φύση δωρεάν...\nΌσοι δεν μένεται αθήνα σίγουρα θα έχεται την δική σας ακρόπολη....\nΜΗΝ αφήνετε τον χρόνο να περναει μέσα από τα χέρια σας... Πάρτε πρωτοβουλίες και μη τα περιμένετε όλα από τους άλλους... ΣΠΑΣΤΕ ΤΗΝ ΒΑΡΕΜΑΡΑ (έστω και σε μικρότερα χρονικά διαστήματα)\n# 14 στις 2/6/2003\nγια μένα δεν μετράει το τι κάνει ένα ζευγάρι για να μην πλήξει , αλλά το τι αισθάνεται όταν το κάνει. Και η καλύτερη ιδέα , μπορεί να εξελιχθεί σε φιάσκο όταν δεν είσαι εκεί με τον άνθρωπο που θέλεις.\nΣαφώς και ενάμισυ χρόνος δεν είναι πολύς καιρός...αλλά και ο χρόνος είναι σχετικός , όταν έχεις να κάνεις με δύο ανθρώπους που πρακτικά από το πρώτο τρίμηνο μιας σχέσης τους είχαν αρχίσει να κόβουν φλέβες από την βαρεμάρα.\nΠ.χ με το Αλεξ ακόμα και το γεγονός ότι θα κάτσουμε παρεούλα να δούμε μια ταινία είναι ευχαρίστηση. Ξέρεις γιατί ? Γιατί κατά την διάρκεια της θα κάνουμε τα χίλια σχόλια και ακόμα και εκεί θα επικοινωνήσουμε. Ξέρεις πόσες φορές έχουμε σταματήσει τις ταινίες και έχουμε ξεραθεί στα γέλια από κάποιο σχόλιο που έγινε από τον ένα και ο άλλος το τράβηξε από τα μαλιά? χι χι χι χι!\nΗ βαρεμάρα , κατά την γνώμη μου , έρχεται όταν πάψει να σε ενδιαφέρει ο/η σύντροφος σου.\nΟ Αλεξ πάντα λέει :δεν θα ήθελα να βρίσκομαι πουθενά αλλού στον κόσμο αυτή τη στιγμή.\nΚαι εγώ αισθάνομαι το ίδιο....και την στιγμή που θα αρχίσω να επιθυμώ να είμαι κάπου αλλού , μάλλον....η τέλεια σχέση θα εξαφανιστεί και η βαρεμάρα θα έχει γίνει πια...ρουτίνα.\nΙδέες : άμα σας πώς τις δικές μας...θα μας περάσετε για εντελώς τρελλούς. (μια με τον Λάμπρο και μία τώρα..χι χι χι).\nΠαίζουμε...ναι παίζουμε! Αγοράσαμε κουκλίτσες για κουκλοθέατρο και πλαστελίνη και παίζουμε!\nΒόλτες στην παραλία το απογευματάκι.\nΑνταλλάσουμε απόψεις πάνω σε κάτι που διαβάσαμε.\nΤρώμε πάντα μαζί ότι ώρα και αν γυρίσει ο καθένας μας από την δουλειά.\nΕχουμε φτιάξει ιεροτελεστίες - πάντα θα δούμε ταινία με παγωτό και μπισκότα , αλλιώς δεν βλέπουμε!\nΑφιερώνουμε τουλάχιστον μια ώρα την ημέρα , στην σχέση μας.\nΑκόμα και ο ύπνος...είναι πιο γλυκός όταν κοιμόμαστε παρέα.\nΑποφασίσαμε ότι μια φορά τον χρόνο θα κάνουμε ένα ταξίδι κάπου οι δυό μας. (ακόμα και όταν θα έχουμε μπεμπάκια)\nΤι άλλο να πώ ...μετά από 1.5 χρόνο.Χωρίς να κάνουμε συναρπαστικά πράγματα , περνάμε υπέροχα.\nΑπλά , με τον Αλεξ νιώθω πιο πολύ Μυρτώ!\nΔεν μπορω να βαρεθώ τον εαυτό μου...μπορώ?\n# 15 στις 3/6/2003\nΝαι ρε παιδία υπάρχει η βαρεμάρα γιατί δεν υπάρχει χρόνος να ασχοληθεί ο ένας με τον άλλον.Πιστεύω όμως πως αν κάνεις πράγματα που έκανες πρίν το γάμο κάπου θα πάψει αυτή η ατονία,όπως το να κάνεις sex κάπου ερημικά μέσα στο αυτοκίνητο.Συνήθως μας λείπουν αυτά που κάναμε πριν τα κρυφά.Αν τα ξανακάνεις θα δεις πως δεν είναι τόσο βαρετά τα πράγματα.Η καθημερηνότητα τα κάνει έτσι.\n# 16 στις 4/6/2003\nΗ ΛΕΞΗ ΙΣΟΒΙΤΗΣ ΣΑΣ ΛΕΕΙ ΤΙΠΟΤΑ?\nΑΝ ΝΑΙ ΣΑΣ ΠΑΡΑΠΕΜΠΩ ΣΤΟΥΣ ΟΡΚΟΥΣ ΠΟΥ ΔΩΣΑΤΕ (ΚΑΙ ΕΔΩΣΑ) ΣΤΗΝ ΤΥΠΙΚΗ ΕΝΩΣΗ ΣΑΣ ΜΕ ΤΟΝ /ΤΗΝ ΣΥΝΤΡΟΦΟ ΣΑΣ.\nΣΕ ΧΑΡΕΣ Κ ΛΥΠΕΣ , ΦΤΩΧΙΑ Κ ΠΛΟΥΤΗ.....\nΜΕΤΑ ΧΡΟΝΙΑ ΓΑΜΟΥ ΔΕΝ ΕΙΝΑΙ ΔΥΣΚΟΛΟ ΣΤΟ ΨΗΓΕΙΟ ΝΑ ΥΠΑΡΧΕΙ ΜΙΑ ΠΑΓΩΜΕΝΗ ΣΑΜΠΑΝΙΑ....\nΤΟΤΕ Η ΛΕΞΗ ΙΣΟΒΙΤΗΣ ΜΕ ΜΙΑΣ ΠΕΡΝΕΙ ΑΛΛΗ ΕΝΝΟΙΑ.\nΓΙΝΕΤΑΙ Ο ΑΔΑΜ ΣΤΟΝ ΠΑΡΑΔΕΙΣΟ ΜΕ ΤΗΝ ΕΥΑ ΤΟΥ !\nFROM HERE TO ETERNITY......\n007 Ζεις μοναχα δυο φορεσ\n# 17 στις 4/6/2003\nΑΝ ΚΑΤΑΛΑΒΑ ΚΑΛΑ ΟΙ ΟΛΕΣ ΑΥΤΕΣ ΟΙ ΕΡΩΤΗΣΕΙΣ ΕΣΤΙΑΖΟΝΤΑΙ ΣΤΗΝ ΕΞΗΣ ΜΙΑ : Ο ΓΑΜΟΣ ΣΚΟΤΩΝΕΙ ΤΟΝ ΕΡΩΤΑ;\nΚΑΙ Η ΑΠΑΝΤΗΣΗ ΜΟΥ ΕΙΝΑΙ ΑΠΛΗ :\nΟ ΑΝΤΡΑΣ ΚΑΙ Η ΓΥΝΑΙΚΑ ΕΙΝΑΙ ΟΙ ΥΠΟΨΗΦΙΟΙ ΔΟΛΟΦΟΝΟΙ ΤΟΥ ΕΡΩΤΑ ΤΟΥΣ .ΤΩΡΑ ΑΝ ΤΟΝ ΣΚΟΤΩΣΟΥΝ ΣΤΟΝ ΓΑΜΟ ΤΟΥΣ Η ΣΕ ΑΛΛΟ ΕΠΙΠΕΔΟ ΣΧΕΣΗΣ\nΕΞΑΡΤΑΤΑΙ ΑΠΟ ΑΥΤΟΥΣ...\n# 18 στις 16/12/2003\nΓιατί πριν από το γάμο υπάρχει έντονο ενδιαφέρον του ενός προς τον άλλο; Γιατί η σεξουαλική επιθυμία είναι έντονη; Μήπως ένας από τους λόγους είναι ότι προσπαθούμε να αρέσουμε στο σύντροφό μας; Μήπως επειδή φροντίζουμε την εμφάνισή μας; Μήπως επειδή προσπαθούμε να κατανοήσουμε τυχόν προβληματισμούς του συντρόφου μας; Μήπως επειδή δίνουμε τον καλύτερο εαυτό μας;\nΤι συμβαίνει μετά το γάμο; Γιατί χάνεται όχι μόνο η επικοινωνία αλλά και το σεξουαλικό μας ενδιαφέρον; Γιατί αφήνουμε την ανία, τη ρουτίνα να μπουν στη συζυγική μας ζωή; Γιατί ναι, εμείς είμαστε αυτοί που της ανοίγουμε την πόρτα. Τι αλλάζει μέσα από το γάμο;\nτο προβλημα ειναι γενικοτερο\nτα παντα βαριομαστε,οχι μονο το γαμο,ακομα και τη δουλεια ,ενα παιχνιδι,την ερωμενη,..............\nαυτο οφειλετε στην τωρινη μας κατασταση,και σ αυτην οφειλονται ολα τα δεινα μας ,απο τη φτωχια τους πολεμους,τη ρυπανση,ως τη ζηλια το θυμο,τους φοβους τα ψυχολογικα προβληματα.................\nμονος τροπος να ειμαστε φρεσκοι,οχι μονο με το συντροφο μας ειναι να διαλυθει η φανταστικη μας εικονα.\nπροφανος δεν λεει και πολλα αυτο,ομως οποιος ψαχνει ,βρισκει.\nοποιος ηδη ¨"ξερει " δεν βρισκει ,αφου δεν χρειαζεται να ψαξει.\n# 20 στις 17/12/2003\nΟ γάμος είναι εφεύρεση των ανθρώπων για ομαλή μεταφορά των περιουσιακών στοιχείων.\nΑν δεν βαριέστε τις μεταβιβάσεις, τα συμβόλαια τις γωνιακές αντιπαροχές δηλαδή γονικές παροχές τα Ε9 τις μεταβολές τις αποδοχές κληρονομιάς τις αυτοψίες της ΔΟΥ....μην παντρευτείτε παιδιά.\nProcess time: 0.0404761 secs. Queries: 17 Memory: 6291456 v6_common_layout_singlecol,


ΠΑΟΚ-Ολυμπιακός 3-1: Πρωτάθλημα στον Πύργο τον Λευκό! (photos) - Onsports.gr\nOnsports Team\t10 Φεβρουαρίου 2019, 21:23\nΠΑΟΚ-Ολυμπιακός 3-1: Πρωτάθλημα στον Πύργο τον Λευκό! (photos)\nΠΑΟΚ-Ολυμπιακός: Ο «δικέφαλος του Βορρά» ισοπέδωσε 3-1 τους «ερυθρόλευκους» στην Τούμπα, πήγε τη διαφορά στο +9 και ετοιμάζεται να κατακτήσει για πρώτη φορά μετά το 1985 το πρωτάθλημα.\nΠρωτάθλημα ή αυτός… ή κανείς! Ο ΠΑΟΚ επιβεβαίωσε πως είναι έτοιμος να στεφθεί πρωταθλητής πανάξια και δίκαια, αφού διέλυσε τον Ολυμπιακό στην Τούμπα και το 3-1 δείχνει λίγο μπροστά στην απόλυτη κυριαρχία της ομάδας του Ραζβάν Λουτσέσκου. Το δημιούργημα του Ιβάν Σαββίδη απέναντι στον Ολυμπιακό του Βαγγέλη Μαρινάκη, που ήταν στην Τούμπα για να παρακολουθήσει από κοντά την ομάδα του να μένει και τυπικά… εκτός τίτλου για δεύτερη σερί σεζόν μετά από 30 χρόνια, έκανε αυτό που έπρεπε. Αυτή τη φορά, τίποτα δεν σταμάτησε τον «δικέφαλο του Βορρά» και ο ΠΑΟΚ έχοντας αήττητο 20 αγώνων, κάνοντας ιστορικό ρεκόρ, έφτασε στους 54 βαθμούς και άφησε τον Ολυμπιακό στους 45. Επί της ουσίας, ο ΠΑΟΚ «κλείδωσε» το πρωτάθλημα μετά από τη «μάχη» της Τούμπας στην οποία ήταν ο απόλυτος κυρίαρχος και έδειξε ότι αυτή η κούπα… θα πάει στον Πύργο τον Λευκό!\nΟ Ραζβάν Λουτσέσκου επέλεξε το 4-2-3-1 για τον ΠΑΟΚ, έχοντας τον Πασχαλάκη κάτω από τα δοκάρια. Δεξιά στην άμυνα ο Μάτος, αριστερά ο Βιεϊρίνια και στα στόπερ οι Βαρέλα και Κρέσπο. Αμυντικά χαφ οι Μαουρίτσιο και Σάκχοφ, με τον Ζαμπά στο δεξί άκρο, τον Ελ Καντουρί στο αριστερό και τον Μπίσεσβαρ πίσω από τον μοναδικό προωθημένο Άκπομ.\nΊδια διάταξη (4-2-3-1) και για τον Πέδρο Μαρτίνς και τον Ολυμπιακό. Ο Σα ήταν ο φύλακας της εστίας των «ερυθρόλευκων», με τον Τοροσίδη δεξί μπακ και τον Κούτρη αριστερό. Στο κέντρο της άμυνας Βούκοβιτς και Σισέ ενώ στη μεσαία γραμμή οι Γκιγιέρμε και Νάτχο. Στο δεξί άκρο ο Χριστοδουλόπουλος, στο αριστερό ο Ποντένσε και ο Φορτούνης πίσω από τον μοναδικό επιθετικό, Γκερέρο.\nΟ αρχηγός και ο… artist\nΚαλύτερος τρόπος για να αρχίσει ένα ΠΑΟΚ – Ολυμπιακός από γκολ στα πρώτα λεπτά, δεν θα μπορούσε να υπάρξει. Σε ένα ματς όπου οι δυο ομάδες μπήκαν πάρα πολύ επιθετικά και υπήρχαν πάρα πολλοί χώροι για να δημιουργηθούν φάσεις, το γκολ ήρθε από… μακριά. Μόλις στο 3’ της αναμέτρησης ο αρχηγός του ΠΑΟΚ, Αντελίνο Βιεϊρίνια, έβαλε… φωτιά στην Τούμπα με ένα τρομερό σουτ, που αφού κόντραρε σε αμυντικό κατέληξε στο βάθος της εστίας του Σα ο οποίος ακούμπησε ελάχιστα τη μπάλα. Μετά το… σοκ του γρήγορου γκολ, ο Ολυμπιακός πήγε να ισορροπήσει την κατάσταση, όμως, αυτό δεν είχε αποτέλεσμα. Στο 19’ ήρθε και το… δεύτερο χτύπημα. Μετά από σέντρα που έγινε από δεξιά, ο Άκπομ πήρε την πρώτη κεφαλιά κι ο επερχόμενος Μπίσεσβαρ με ένα… πλασεδάκι την έστειλε στα δίχτυα για το 2-0 και την… παράνοια στην Τούμπα.\nΟ Ολυμπιακός έδειχνε να μην μπορεί να αντιδράσει, ο ΠΑΟΚ είχε τη διάθεση, την ώθηση από τον κόσμο και τη… δίψα για να επιτεθεί κατά κύματα, πλην όμως αντιμετώπισε πολύ ψύχραιμα το παιχνίδι. Ειδικότερα μετά και το δοκάρι του Σάκχοφ, σε μια βολίδα του στο 29’ που για λίγα εκατοστά δεν πήγε στα δίχτυα, η ομάδα του Λουτσέσκου έριξε… ρυθμούς. Οι «ερυθρόλευκοι» ισορρόπησαν, πήραν και την κατοχή (56-44 στο ημίχρονο), αλλά καθαρή ευκαιρία στο πρώτο ημίχρονο δεν έφτιαξε η ομάδα του Πέδρο Μαρτίνς. Περιορίστηκε στο να ψάχνει να βρει συνδυασμούς με Φορτούνη και Ποντένσε, οι Χριστοδουλόπουλος και Νάτχο δεν βοήθησαν και οι αλλαγές ήταν δεδομένο πως θα έρθουν στο ημίχρονο.\nΤο τελείωσε ο Άκπομ!\nΟ Πορτογάλος προπονητής του Ολυμπιακού έκανε πρώτος παρέμβαση στο ματς. Στο ημίχρονο έβγαλε τον άφαντο Νάτχο, βάζοντας στη θέση του τον Καμαρά ενώ απέσυρε και τον εξίσου αρνητικό Χριστοδουλόπουλο για να βάλει στο ματς τον Ζιλ Ντίας. Αυτό έδειξε να έχει ένα πρώτο αποτέλεσμα, αφού οι «ερυθρόλευκοι» πάτησαν καλύτερα στο χορτάρι της Τούμπας και ήταν πιο απειλητικοί στο ξεκίνημα του δευτέρου ημιχρόνου. Στο 47’ ο Ζιλ Ντίας έκανε ωραία προσπάθεια από τα δεξιά, γύρισε τη μπάλα παράλληλα με την εστία αλλά ο Γκερέρο δεν μπόρεσε να τη σπρώξει στα δίχτυα. Αφού στην πρώτη αντίδραση οι Πειραιώτες δεν βρήκαν γκολ, ο ΠΑΟΚ στη συνέχεια έφερε ξανά το παιχνίδι στα μέτρα του.\nΟ Λουτσέσκου από τη δική του πλευρά, απέσυρε τον Σάκχοφ για να βάλει τον Ολιβέιρα και να έχει ακόμα καλύτερο έλεγχο της μεσαίας γραμμής. Αυτό δούλεψε, αφού οι Θεσσαλονικείς «πάγωσαν» αρκετά τον ρυθμό και δεν κινδύνεψαν σοβαρά από τον Ολυμπιακό. Αντίθετα, ο Άκπομ θα μπορούσε να έχει κάνει το 3-0 αν δεν ήταν σε θέση οφσάιντ τη στιγμή που πήρε τη μπάλα για να τη στείλει στα δίχτυα του Σα. Εν τω μεταξύ, ο Μαρτίνς αναγκάστηκε να αποσύρει και τον Φορτούνη που είχε πρόβλημα, ρισκάροντας ακόμα περισσότερο με τη χρησιμοποίηση του Χασάν. Κι ενώ ο Μαρτίνς έβαλε φορ στο ματς, αυτός του ΠΑΟΚ έκανε τη… δουλειά καθώς στο 82’ έκλεψε τη μπάλα από τον Σισέ, βγήκε «φάτσα» με τον Σα και τελείωσε το… ματς και το πρωτάθλημα. Το μόνο που κατάφερε ο Ολυμπιακός, ήταν να μειώσει 3-1 στο 88’ με τον Ποντένσε, ήταν όμως πολύ… αργά για δάκρυα.\nΟ ΠΑΟΚ κυριάρχησε, νίκησε καθαρά και δίκαια τον Ολυμπιακό και πλέον… δεν μπορεί να περιμένει για τη στέψη του ως πρωταθλητή για πρώτη φορά μετά από 34 χρόνια. Το φινάλε του ματς, βρήκε τους πάντες στην Τούμπα να πανηγυρίζουν πιο έξαλλα από ποτέ, μια γροθιά. Μια ψυχή, μια ομάδα, έτοιμη να δικαιωθεί για τους κόπους της τόσο τη φετινή όσο και την περσινή χρονιά, κατακτώντας ένα πανάξιο και μάγκικο πρωτάθλημα.\nΠΑΟΚ-Ολυμπιακός: Σκόραρε ο Άκπομ, ξέσπασε για... τίτλο η Τούμπα! (photos)\nΠΑΟΚ-Ολυμπιακός: 2-0 με Μπίσεσβαρ και πανικός στην Τούμπα! (photos)\nΠΑΟΚ-Ολυμπιακός: Γκολάρα ο Βιεϊρίνια, «κάηκε» η Τούμπα (photos)\n7 λεπτά πριν Θλίψη στο ελληνικό μπάσκετ: Πέθανε 20χρονος άσος\n8 λεπτά πριν Παναθηναϊκός-Παναιτωλικός: Πέναλτι με VAR και 1-0 ο Μακέντα! (video)\n11 λεπτά πριν Premier League: Όρθια στο «Στάμφορντ Μπριτζ» η Γιουνάιτεντ! (Videos+Photos)


Η Γιούλικα Σκαφιδά μετράει στο ενεργητικό της πολλές εμπορικές επιτυχίες ωστόσο η αγάπη της για το θέατρο είναι μεγάλη. Η γνωστή ηθοποιός μιλάει στο People για την καθημερινότητά της εκτός δουλειάς ενώ αποκαλύπτει πως μπορεί να την χαρακτηρίζει η υπομονή, στην οδήγηση όμως βγάζει έναν άλλο εαυτό.\nΑγαπάει τη δουλειά της, ωστόσο προσπαθεί να μην την παίρνει μαζί της όταν πέφτει η αυλαία ή τελειώνουν τα γυρίσματα στην τηλεόραση. «Δεν μπορώ να πω ότι είμαι άνθρωπος που ασχολείται μόνο με τη δουλειά, γιατί δεν θα ήμουν καλή και αποδοτική. Κάνω κάποιες θυσίες, με την έννοια ότι προσπαθώ να διατηρώ την ενέργειά μου, όμως βάζω την προσωπική μου ζωή σε προτεραιότητα. Γενικά, έχω την αίσθηση ότι ένας ηθοποιός πρέπει να είναι σαν ένα άγραφο χαρτί, να είναι πολύ ανοιχτός σε οποιοδήποτε ερέθισμα: τη φιλία, τον έρωτα, τη μιζέρια του, τις ανασφάλειές του. Πρέπει να τα ζήσει όλα στο φουλ, προκειμένου αυτό το άγραφο χαρτί να γεμίσει με βιώματα και μέσω αυτών να παίξει τον ρόλο».\nΣτην καθημερινότητά της, η Γιούλικα είναι μια γυναίκα ήπιων τόνων και με υπομονή. Οδηγεί εδώ και χρόνια μηχανή και παραδέχεται πως μόνο στον δρόμο μπορεί να της βγει μια πιο «επιθετική» συμπεριφορά. «Εντάξει, όχι ότι είμαι μια τρελή που βγαίνει και βρίζει στους δρόμους, αλλά σε σχέση με τη ζωή μου και την καθημερινότητά μου η οδήγηση είναι κάτι άλλο. Βλέπεις ένα ήσυχο κοριτσάκι που ξαφνικά μπορεί να κατέβει απ’ τη μηχανή και να ζητήσει τον λόγο. Φαίνεται λίγο περίεργο, αλλά έχει συμβεί κάμποσες φορές». Οπότε, οι απρόσεκτοι… προσέξτε. Η Γιούλικα δεν μασάει.


Η οριοθέτηση της κοίτης του Αράχθου… – ΗΧΩ ΤΗΣ ΑΡΤΑΣ\nΗ οριοθέτηση της κοίτης του Αράχθου...\n«κάπως έτσι θα μπορούσε να περιγραφεί η ιστοριούλα μας: <<Ακούυυυυυσατε, ακούσατε!.. Υπεγράφη, επιτέλους, σήμερα κατόπιν ενεργειών μας στο Υπουργείο Υποδομών και ξεκινά άμεσα η μελέτη οριοθέτησης και αντιπλημμυρικής προστασίας του ποταμού Αράχθου!.. Από τις σημαντικότερες διεκδικήσεις της Δημοτικής μας Αρχής. Ένα έργο “βαλτωμένο” εδώ και δεκαετίες. Εντάχθηκε στο Πρόγραμμα Δημοσίων Επενδύσεων στα τέλη του ’15, δημοπρατήθηκε τον Ιούλιο του ’16 αλλά, βρε παιδί μου, μας καθυστέρησαν οι εμπλεκόμενες εταιρείες με τις ενστάσεις τους τρία χρόνια τώρα… Χάρις στο πείσμα και την επιμονή μου, όμως, τα κατάφερα. Ευχαριστώ την πολιτική ηγεσία και τους βουλευτές (έτσι γενικά, ή έχουμε πολιτικό πολιτισμό ή δεν έχουμε…). Τώρα να δείτε μεγαλεία… Θα βλέπετε την Άρτα και δεν θα τη γνωρίζετε!.>>\nΗ Τζένη Ταπραντζή-Κοίλια υποψήφια Δήμαρχος Αρταίων, επικεφαλής «Δημοτικής Αναγέννησης», τοποθετείται σχετικά με το θέμα «οριοθέτηση της κοίτης του Αράχθου» και σε ανακοίνωσή της αναφέρει τα εξής:\n«Διαβάζοντας το πρόσφατο δελτίο τύπου του απερχόμενου Δημάρχου κου Τσιρογιάννη, που παραφράζοντάς το πολιτικά σας μεταδώσαμε, ήταν σαν να άκουγα μέσα μου έναν τελάλη να διαλαλεί τα έργα «του πολυχρονεμένου μας Δημάρχου». Ομολογώ ότι είναι με πολύ έντεχνο τρόπο γραμμένο, έτσι ώστε να εκμεταλλεύεται την δυναμική ενός τόσο σημαντικού για την περιοχή μας έργου, να θολώνει τα νερά για το ποιος έκανε τι και κάτω από ποιες συνθήκες και, τέλος, να πιστώνει το έργο στον Δήμαρχο.\n-Το έργο δεν το κάνει ο Δήμος, αλλά το Κράτος. Εντάχθηκε στο Πρόγραμμα Δημοσίων Επενδύσεων το 2015 και δημοπρατήθηκε το 2016, μέσα στα πιο σκληρά μνημονιακά χρόνια, εν μέσω διαπραγματεύσεων και με την απειλή του grexit.\n-Η Κυβέρνηση λοιπόν, ακόμη και με την πλάτη στον τοίχο, επέλεξε να προχωρήσει σε ένα τέτοιας έκτασης και σπουδαιότητας έργο που, κατά τα λεγόμενα του κου Τσιρογιάννη, ήταν “βαλτωμένο” για δεκαετίες. Ποιοι, αλήθεια, κυβερνούσαν τις δεκαετίες αυτές; Πόσα (πολύ περισσότερα…) χρήματα υπήρχαν τότε για έργα σαν την οριοθέτηση και την αντιπλημμυρική προστασία του Αράχθου; Γιατί αυτά τα έργα δεν έγιναν τότε που υπήρχε η δυνατότητα; Πού ήταν τότε η Δημοτική Αρχή (η όποια Δημοτική Αρχή…) να κινητοποιηθεί και να διεκδικήσει;\n-Πόσο θράσος χρειάζεται κανείς για να διαλαλεί ότι “μετά από και δικές μας συνεχείς παρεμβάσεις” το έργο προχώρησε; Δεν εξυπακούεται ότι, για ένα τέτοιας σπουδαιότητας έργο, το οποίο γίνεται με κρατικά κονδύλια στην περιοχή, ο Δήμαρχος θα έπρεπε να είναι σε άμεση και συνεχή συνεργασία με το Υπουργείο Υποδομών; Δεν είναι στο πλαίσιο των καθηκόντων του και του ρόλου του ως εκλεγμένου αντιπροσώπου της τοπικής κοινωνίας; Διαφορετικά τι χρειάζεται η Δημοτική Αρχή;\n-Αυτό που ενοχλεί όσους πραγματικά γνωρίζουν είναι η ανερυθρίαστη προσπάθεια του κου Τσιρογιάννη να “καπελώσει” το έργο, αφήνοντας για το τέλος μια γενικόλογη, τυπική, θολή και διεκπεραιωτική ευχαριστία, με πνεύμα αβροφροσύνης. Ευχαριστεί, λοιπόν, “για την συμβολή τους” την πολιτική ηγεσία του Υπουργείου Υποδομών (έτσι γενικά…), τους βουλευτές της Άρτας (ονοματεπώνυμα;) και τα αρμόδια υπηρεσιακά στελέχη του Υπουργείου και του Δήμου Αρταίων. Με άλλα λόγια όλους αυτούς που οραματίστηκαν, ενέταξαν στο ΠΔΕ κάτω από αντίξοες συνθήκες και εν τέλει προχωρούν στην υλοποίηση αυτού του τόσο σημαντικού έργου…\n-Γιατί ο κος Τσιρογιάννης προβάλλει ως “εξαιρετική υπηρεσία” προς την Άρτα το αυτονόητο; Μέσα από το συγκεκριμένο δελτίο τύπου είναι σαν να τον βλέπουμε να διαγκωνίζεται για να πιάσει θέση στην πρώτη γραμμή μιας φωτογραφίας, ενώ η πραγματική του θέση είναι στην δεύτερη!..\n-Μπορούμε, βέβαια, να καταλάβουμε ότι στο πλαίσιο της προεκλογικής του εκστρατείας “θέλει να δείξει έργο”. Αυτό, όμως, κάνει τα πράγματα ακόμα πιο τραγικά γι’ αυτόν. Γιατί δεν θέλει και μεγάλη προσπάθεια για να διαπιστώσει κανείς ότι η Δημοτική Αρχή του κου Τσιρογιάννη δεν έχει να επιδείξει κάτι χειροπιαστό πέρα από μελέτες, οι οποίες για κάποιο λόγο δεν προχώρησαν προς την υλοποίησή τους. Δικαιολογίες μπορούν να βρεθούν πολλές. Η ουσία είναι ότι εδώ και πέντε χρόνια δεν έχει δημοπρατηθεί ούτε ένα έργο ΕΣΠΑ!.. Σίγουρα, δεν φταίει μόνον η Κρίση ή η υποστελέχωση του Δήμου, όπως διαλαλεί παντού ο κος Δήμαρχος. Αν ήταν έτσι, δεν θα γίνονταν έργα ούτε στους όμορους Δήμους, ούτε στην υπόλοιπη χώρα, η οποία αντιμετωπίζει τα ίδια προβλήματα. Αν, όμως, κάποιος δει την αναπτυξιακή δυναμική που υπάρχει αλλού, έστω και με λιγότερους πόρους, δεν θα αργήσει να διαπιστώσει πως “κάτι σάπιο υπάρχει στο βασίλειο της Δανιμαρκίας”…\n-Με λίγα λόγια: το εν λόγω δελτίο τύπου είναι ενδεικτικό του πανικού και της απελπισίας της απερχόμενης Δημοτικής Αρχής, μιας και δεν έχει να επιδείξει κάποιο ουσιαστικό έργο. Προσπαθεί, λοιπόν, να πιαστεί απ’ όπου μπορεί. Να “καπελώσει” την οριοθέτηση και την αντιπλημμυρική προστασία του Αράχθου, προβάλλοντάς την σαν ένα γκολ που ίδρωσε μεν, αλλά κατάφερε να βάλει στο 91ο λεπτό του αγώνα… Ποντάρει στο ότι οι Αρτινοί θα μείνουν μόνο στο έργο καθαυτό, πιστώνοντάς το στον Δήμαρχο, και όχι σε ό,τι και όσους βρίσκονται πραγματικά πίσω από αυτό…\n-Για να τελειώσουμε στο πνεύμα που αρχίσαμε, συνεχίζοντας το “τελάλημα” της αρχής: η συγκεκριμένη ενέργεια του κου Τσιρογιάννη θυμίζει μια σκηνή από μια παράσταση του πολυαγαπημένου μας Καραγκιόζη, όπου ο ήρωας κορδώνεται ότι αυτός ήταν που σκότωσε το Καταραμένο Φίδι. Μόνο που το φίδι το σκότωσε ο Μεγαλέξανδρος και ο ήρωάς μας επεδίωκε με ύπουλο τρόπο να εισπράξει την αμοιβή… Η συνέχεια στην παράσταση είναι γνωστή: ο Καραγκιόζης τιμωρείται για το ψέμα που είπε. Μένει να δούμε αν η δικαιοσύνη της παράστασης θα αποδοθεί και στην πραγματική ζωή…»


Ο Γιάνης Βαρουφάκης στα Τρίκαλα\nΜόνο απαρατήρητη δεν πέρασε από τα Τρίκαλα η επίσκεψη του Γραμματέα του ΜέΡΑ25 Γιάνη Βαρουφάκη με τον εκπρόσωπο Τύπου του κόμματος Μιχάλη Κριθαρίδη καθώς και μέλη και στελέχη του ΜέΡΑ25 Θεσσαλίας.\nΠρέπει οι πολίτες στα Τρίκαλα, στη Λάρισα, στη Θεσσαλία, παντού, να ξεσηκωθούν για αυτό που συμβαίνει με το ρεύμα\nΣυνέντευξη Τύπου στα τοπικά μέσα παραχώρησε ο Γραμματέας του ΜέΡΑ25 στα Τρίκαλα. Ο Γιάνης Βαρουφάκης αναφέρθηκε στην επίσκεψη που πραγματοποίησε στο Γενικό Νοσοκομείο Τρικάλων, στην ακρίβεια, την ενεργειακή κρίση και όσα πλήττουν τους πολίτες μέσω των ολιγαρχικών καρτέλ, καθώς ακόμα και στα φωτοβολταϊκά που αντί να αναπτύσσονται στις ταράτσες των πολυκατοικιών στις πόλεις, «φυτρώνουν» στον Θεσσαλικό κάμπο.\nΣτην εισαγωγική του τοποθέτηση, ο Γραμματέας του ΜέΡΑ25 ανέφερε:\n«Με τη σειρά μου να ευχαριστήσω όλους εσάς, τον Τύπο και τα Μέσα Ενημέρωσης των Τρικάλων και της ευρύτερης περιοχής. Μόλις ήρθαμε από το νοσοκομείο όπου διαπιστώσαμε άλλη μία φορά, γιατί σε όποιο νοσοκομείο της επικράτειας πάμε, τις ίδιες πληγές διαπιστώνουμε, ένα Εθνικό Σύστημα Υγείας, ένα νοσοκομείο Τρικάλων που κράτησε όρθια την κοινωνία, όπως συνηθίζουμε να λέμε, τους οποίους τους χειροκροτήσαμε, αλλά ένα σύστημα υγείας ένα δημόσιο νοσοκομείο που αυτή η κυβέρνηση με συγκεκριμένο πρόγραμμα υπονομεύει. Είναι σαν ένα σαράκι που τρώει το σώμα του νοσοκομείου μέσα από το νοσοκομείο, είναι μία ιδιωτικοποίηση συστηματική εκ των έσω, μία προσχεδιασμένη υπονόμευση του νοσοκομείου, δηλαδή δεν υπάρχουν νέες μόνιμες θέσεις ούτε μία σε σχέση με πριν δύο χρόνια, το οποίο μόνο και μόνο να το καταθέσεις στο δημόσιο διάλογο αποτελεί μομφή για την κυβέρνηση μετά από δύο χρόνια πανδημίας. Βλέπουμε μία κυβέρνηση που αντιπροσωπεύει μία συνολική ολιγαρχική δυναμική, μία ολιγαρχία δίχως σύνορα είτε είμαστε εδώ είτε στη Βρετανία είτε στη Γερμανία είτε στην Ολλανδία είτε στην Ιταλία, μία ολιγαρχία που δεν χάνει καμία ευκαιρία, δεν αφήνει καμία κρίση, μεγάλη κρίση να πάει χαμένη. Είτε είναι ο covid είτε είναι η κρίση χρέους είτε είναι ο πόλεμος στην Ουκρανία βρίσκουν τρόπους να μεγιστοποιούν τις προσόδους και την αισχροκέρδεια των μελών τους, των μετοχών τους και ταυτόχρονα να υπονομεύσουν ό,τι δημόσιο υπάρχει. Σήμερα εδώ στα Τρίκαλα, χτες στη Λάρισα μιλούσαμε με ανθρώπους οι οποίοι μας έλεγαν ότι μπορεί να επιβίωσαν, ήταν από αυτούς που επιβίωσαν δεκατρία χρόνια κρίσης και τώρα όμως είναι έτοιμοι να καταρρεύσουν. Οι λογαριασμοί της ΔΕΗ, όταν φτάνουν στα σπίτια και στα νοικοκυριά και στις μικρομεσαίες επιχειρήσεις φέρνουν τον κόσμο σε αποπληξία. Έχουμε ανθρώπους που αρνούνται να ανοίξουν το λογαριασμό, γιατί ξέρουν ότι όταν τον ανοίξουν θα είναι σαν να διαβάζουν τη θανατική καταδίκη της επιχείρησης, του νοικοκυριού τους. Η κυβέρνηση προσπαθεί να φορτώσει, όπως έκανε με τον covid, φταίει ο ξενόφερτος ιός, που πράγματι έφταιγε ο ξενόφερτος ιός. Δεν έφταιγε ο ξενόφερτος ιός για το γεγονός που αυτή τη στιγμή στο νοσοκομείο των Τρικάλων δεν υπάρχει νευρολόγος σε περίπτωση που αρρωστήσει η μόνη μία νευρολόγος που υπάρχει. Για αυτό φταίει το ελληνικό δημόσιο. Λέει λοιπόν η κυβέρνηση ότι φταίει η αύξηση της τιμής του φυσικού αερίου. Δεν φταίει η αύξηση της τιμής του φυσικού αερίου, φταίει η αισχροκέρδεια των ολιγαρχών που έχουν πάρει και έχουν κάνει δικά τους, χωρίς καν να πληρώσουν σοβαρά ποσά, τα κομμάτια της ΔΕΗ, τα κομμάτια αυτά τα οποία διασπάστηκαν από το δημόσιο φορέα, τη δημόσια εταιρεία του ηλεκτρισμού και γίναν τώρα βορά στα χέρια αυτών των ολιγαρχών. Και θα είμαι πολύ συγκεκριμένος και θα κλείσω εδώ για να ακούσω τα ερωτήματά σας. Έχει πολύ μεγάλη σημασία να καταλάβουν οι πολίτες των Τρικάλων, της Θεσσαλίας, της Ελλάδας, ανεξάρτητα από κομματική τοποθέτηση ότι η πλειοψηφία, το μεγαλύτερο κομμάτι της αύξησης στην τιμή του ρεύματος που βλέπουν στους λογαριασμούς τους δεν έχει σχέση με την αύξηση του κόστους, έχει σχέση με τη δυνατότητα και την ισχύ των ολιγαρχικών πάνω τους. Και θα δώσω ένα παράδειγμα, το οποίο το δίνω και το ξαναδίνω, αλλά πρέπει να ακουστεί γιατί δεν ακούγεται αρκετά και παρακαλώ κάποιον να με διαψεύσει.\nΑυτή τη στιγμή εδώ στην ευρύτερη περιοχή της Θεσσαλίας υπάρχουν υδροηλεκτρικά έργα τα οποία παράγουν ηλεκτρική ενέργεια κιλοβατώρες με μηδενικό κόστος. Κυλάει το νερό, γυρνάει η τουρμπίνα, παράγεται κιλοβατώρα. Ποιο είναι το κόστος αυτού; Μηδέν. Υπάρχει ένα κόστος συντήρησης και τα λοιπά. Αλλά το κόστος το οριακό όπως λέμε εμείς οι οικονομολόγοι αυτής της κιλοβατώρας είναι μηδέν. Εσάς σας το χρεώνουν σαν να είχε παραχθεί από το πιο ακριβό φυσικό αέριο του κόσμου. Και ποιος τα παίρνει αυτά; Ένας ιδιώτης. Δεν τα παίρνει το κράτος, η ΔΕΗ δεν είναι δημόσια πια, ανήκει σε μία εταιρεία, την CVC που την έχει αγοράσει από την Αγγλία. Αυτή η εταιρεία θα εγγυηθεί στον εαυτό της ότι δεν πρόκειται να εμφανίσει κέρδη γιατί όλα τα κέρδη πηγαίνουν στο Λουξεμβούργο και από εκεί στα Cayman Islands, υπάρχουν πολλοί έξυπνοί λογιστικοί τρόποι για να γίνει αυτό. Δεν μπορούν καν να φορολογηθούν. Κάποιος που παράγει, ήρθαμε από τη Λάρισα σήμερα το πρωί είδαμε τα φωτοβολταϊκά στους κάμπους, πέραν του ότι είναι ανόητο να έχεις φωτοβολταϊκά στους κάμπους και να μην έχεις στις ταράτσες των πολυκατοικιών, να χαραμίζεις αγροτική γη για τα φωτοβολταϊκά την ώρα που η ταράτσα σου ψήνεται και δεν παράγει ηλεκτρικό ρεύμα. Πέραν αυτού, τα φωτοβολταϊκά αυτά παράγουν κιλοβατώρες, μηδέν οριακό κόστος. Ήλιος είναι. Δεν αυξάνεται το κόστος παραγωγής από τα φωτοβολταϊκά όταν ανεβαίνει η τιμή του φυσικού αερίου. Εσείς όμως πληρώνετε αυτό το ρεύμα σαν να είχε παραχθεί από το πιο ακριβό φυσικό αέριο. Ταυτόχρονα ακόμα και οι μονάδες παραγωγής της ηλεκτρικής ενέργειας με φυσικό αέριο, που αυτές πλήττονται από την αύξηση του κόστους, δεν υπάρχει καμία αμφιβολία, ακόμα και αυτή, ο κύριος Μυτιληναίος, μεγαλοπαραγωγός ηλεκτρικής ενέργειας από φυσικό αέριο, ο κ. Περιστέρης, ο κ. Βαρδινογιάννης, ο κ. Λάτσης αυτοί μεταξύ τους αποφασίζουν ποια τιμή θα σας χρεώσουν.\nΌσο ανεβαίνει η τιμή του φυσικου αερίου που πληρώνουμε, αυτοί αποφασίζουν να σας βάλουν αυτό και άλλα 10%. Δηλαδή έχουμε αύξηση των ποσοστών κέρδους τους, την ώρα που εσείς δεν μπορείτε να πληρώσετε το ρεύμα σας για να κρατήσετε το σπίτι σας ζωντανό, την επιχείρησή σας εν λειτουργία.Αυτά είναι εγκλήματα που γίνονται με τις πλάτες της κυβέρνησης, και με τις πλάτες και του ΣΥΡΙΖΑ ο οποίος έστησε αυτό το σύστημα, το «χρηματιστήριο ενέργειας» το λεγόμενο.\nΕμείς στο ΜέΡΑ25 είμαστε οι μόνοι που μιλάμε με ονόματα, ακούσατε κάποια ονόματα.CVC, Περιστέρης, Βαρδινογιάννης, Λάτσης, Μυτιληναίος.Ας έρθει κάποιος να μου πει ότι δεν ισχύει αυτό. Δε μας το λένε. Η σιωπή τους είναι ενοχή. Οι πολίτες των Τρικάλων, της Θεσσαλίας, της Ελλάδας, πρέπει να ξεσηκωθούμε όλοι μας.Να σταματήσει αυτό το πράγμα, γιατί έχουμε μια νέα τάση, δυναμική ερημοποίησης. Μιλάω με νέα παιδιά, σήμερα το πρωί, ετοιμάζονται να ρίξουν μαύρη πέτρα πίσω τους να πάνε στο εξωτερικό. Και ξέρετε, χάνουμε τα παιδιά με τις καλύτερες γνώσεις, με τις καλύτερες σπουδές. Αυτό πρέπει να σταματήσει. Εμείς στο ΜέΡΑ25 μιλάμε τη γλώσσα της αλήθειας, με πολιτικό κόστος, κάθε φορά που αναφέρω έναν απ’ αυτούς τους κυρίους χάνουμε κι ένα 10% στις δημοσκοπήσεις, μας έχουν στο αρνητικό, όχι επειδή δεν θα πάμε καλά στις εκλογές, αλλά επειδή η ολιγαρχία δε θέλει να ονοματίζεις τους ολιγάρχες.\nΕμείς θα τους ονοματίζουμε, θα κάνουμε αυτό τον αγώνα μέσα στη Βουλή, θα μιλάμε για τη σημασία που έχει η μείωση του ΦΠΑ από το 24% στο 15%, να υπάρχει ένας πολύ χαμηλός φορολογικός συντελεστής για τους μικρομεσαίους, 12%, 30% για τους μεγάλους, όχι ο ίδιος, γιατί να είναι ίδιος ο φορολογικός συντελεστής; 12% για τους μικρομεσαίους, 30% για τους μεγάλους. Απλά πράγματα, που θα έπρεπε να είναι αυτονόητα αλλά δεν είναι αυτονόητα, γιατί δυστυχώς δεν έχουμε Δημοκρατία, έχουμε ακριβώς το αντίθετο, και να σας θυμίσω ποιο είναι το ακριβώς αντίθετο της Δημοκρατίας, είναι η ολιγαρχία.»\nΣτις ερωτήσεις των δημοσιογράφων ο Γιάνης Βαρουφάκης απάντησε, όσον αφορά την «Προοδευτική Διακυβέρνηση» και τον ΣΥΡΙΖΑ:\n«Πάντα είμαστε έτοιμοι για μια Προοδευτική Κυβέρνηση, για μία ανατροπή της ολιγαρχίας, στην οποία αναφέρθηκα. Το ερώτημα είναι ποιοι άλλοι είναι έτοιμοι. Και να είμαστε συγκεκριμένοι. Τα κόμματα της αριστεράς είναι τα μόνα κόμματα τα οποία θα μπορούσαν να συγκροτήσουν μία τέτοια προοδευτική κυβέρνηση. Εμείς έχουμε κάνει μία σειρά από κινήσεις καλοπροαίρετες, συνεργασίες. Γιατί θα μου επιτρέψετε να πω το εξής. Για να υπάρξει μία προοδευτική κυβέρνηση, όχι μία κυβέρνηση με προοδευτικό πρόσημο, με περιτύλιγμα προοδευτικό, με τα ωραία σήματα, αλλά μία πραγματική προοδευτική κυβέρνηση η οποία κάνει τη διαφορά στις ζωές των ανθρώπων. Θα πρέπει να υπάρξει ένα κοινό πρόγραμμα, να αποφασίσουμε τι θα κάνουμε, όχι απλά να γίνουμε υπουργοί. Εμένα προσωπικά δεν με ενδιαφέρει καθόλου να γίνω υπουργός και το έχω αποδείξει νομίζω. Με ενδιαφέρει τι γίνεται στις ζωές των ανθρώπων. Πάρτε παράδειγμα τη Γερμανία. Στη Γερμανία έχουν ένα διαφορετικό Συνταγματικό πλαίσιο. Γίναν, να σας θυμίσω, οι εκλογές τον Σεπτέμβρη. Κυβέρνηση σχηματίστηκε τον Δεκέμβρη, τρεις μήνες μετά. Τρεις μήνες τα κόμματα που τελικά συγκυβερνούν καθόντουσαν 12, 15 ώρες την ημέρα γύρω από ένα τραπέζι και σφυρηλάτησαν από κοινού ένα κοινό κυβερνητικό πρόγραμμα, τι θα πρέπει να γίνει. Και όταν το συμφώνησαν, ήταν ένα σοβαρό κοινωνικό πρόγραμμα, άσχετα αν συμφωνώ ή διαφωνώ μαζί του, τότε σχηματίζουν κυβέρνηση. Εδώ ξέρετε πολύ καλά πώς λειτουργεί το ελληνικό συνταγματικό πλαίσιο. Θα έχουμε εκλογές μία Κυριακή, την επόμενη μέρα το πρωί η κ. Σακελλαροπούλου θα καλέσει τον αρχηγό του πρώτου κόμματος θα του δώσει τη σκυτάλη για το σχηματισμό μιας κυβέρνησης, θα έχει το τριήμερο. Αν δεν τα καταφέρει, θα το πάρει ο δεύτερος για ένα τριήμερο. Έτσι δεν γίνεται πρόγραμμα, δεν σφυρηλατείται πρόγραμμα συγκυβέρνησης, η οποία να έχει τη δυνατότητα να κάνει τη διαφορά στις ζωές των ανθρώπων. Άρα που καταλήγουμε; Για να υπάρξει ένα τέτοιο σφυρηλατημένο κοινό πρόγραμμα πρέπει να γίνει πριν τις εκλογές. Εμείς, τρία χρόνια τώρα κάνουμε προτάσεις, τις στέλνουμε στον ΣΥΡΙΖΑ, στο ΚΚΕ. Για παράδειγμα, είχαμε κάνει μία ημερίδα και τους είχαμε να συζητήσουμε, να στείλουν αντιπροσώπους, να συζητήσουμε την πρότασή μας για τους πλειστηριασμούς, για τα κόκκινα δάνεια. Λέμε, όλοι λέμε να προστατευτεί η πρώτη κατοικία. Πώς θα γίνει αυτό; Πρέπει να καταργηθεί, δεν πρέπει να καταργηθεί ή ψευτοαγορά του Ηρακλείου που αγοράζονται και πωλούνται τα κόκκινα δάνεια που εμπεριέχουν τις πρώτες κατοικίες; Πρέπει νομίζω. Και με τι θα αντικατασταθεί; Εμείς κάναμε μία πρόταση. Μπορεί να είναι ανόητη η πρότασή μας. Εγώ θεωρώ ότι είναι τεχνοκρατικά άρτια. Ελάτε όμως να το συζητήσουμε. Δεν ήρθαν. Σηκώνεται ο κ. Τσίπρας στη Βουλή και λέει, κ. Μητσοτάκη ήταν εγκληματικό ότι ιδιωτικοποίησες τη ΔΕΗ εν μέσω ενεργειακής κρίσης. Συμφωνούμε. Σηκώνομαι εγώ μετά, έρχεται η δική μου η σειρά στη Βουλή, λέω, κ. Τσίπρα, αν κυβερνήσουμε μαζί θα την εθνικοποιήσουμε ξανά τη ΔΕΗ; Δεν απαντάει, γιατί ξέρουμε ότι έχει δεσμευτεί ότι δε θα το κάνει. Κάνοντας συνεχώς κρούσεις και προτάσεις για να συντονίσουμε τις αντιπολεμικές μας δράσεις, καμία απάντηση. Οπότε, ναι, εμείς είμαστε, εκείνοι δεν είναι. Εκείνοι θέλουν υπουργεία, θέλουν τις δικές μας ψήφους στη Βουλή για να τα πάρουνε, αλλά δίνουν διαπιστευτήρια στους ολιγάρχες».\n«Το ερώτημα είναι αν ο ΣΥΡΙΖΑ ανήκει στα κόμματα της Αριστεράς. Το «Α» στον ΣΥΡΙΖΑ παραπέμπει στην Αριστερά, είναι ένα άκρο. Ο καθένας έχει το δικαίωμα, εμείς είμαστε πάρα πολύ φιλελεύθεροι άνθρωποι, στον αυτοπροσδιορισμό, αλλά όλοι κρινόμαστε στην πράξη. Όλοι κρινόμαστε από αυτά που κάνουμε και όχι αυτά που λέμε ότι θα κάναμε εάν και υπό προϋποθέσεις. Για να απαντήσω όμως επί της ουσίας, ξέρετε ήμουν υπουργός του ΣΥΡΙΖΑ αν και δεν ήμουν ποτέ μέλος του ΣΥΡΙΖΑ, η στενοχώρια που έχουμε ζήσει πάρα πολλοί και νομίζω ένα συντριπτικό ποσοστό, το 62%, που ψήφισε ΟΧΙ. Η ουσία της στενοχώριας που ζήσαμε και ζούμε από τότε, είναι ότι είχαμε μια ευκαιρία να κάνουμε μια πραγματική ανατροπή του ολιγαρχικού καθεστώτος. Η ηγεσία του ΣΥΡΙΖΑ, όχι ο κόσμος του ΣΥΡΙΖΑ, αποφάσισε να μην το κάνει. Αποφάσισε να χαριεντίζεται με τους ολιγάρχες, με τον Νετανιάχου του Ισραήλ, να κάνουν εξορύξεις μαζί, να θέλουν να κάνουν εξορύξεις μαζί, αν είναι δυνατόν ένα κόμμα που υποτίθεται ότι απορρόφησε και το χώρο της οικολογίας, που έδωσε την Αλεξανδρούπολη στους Αμερικανούς για να την μετατρέψουν σε ορμητήριό τους, που μιλάει για αγωγούς φυσικού αερίου, που δίνει το Ελληνικό στον Λάτση, που δίνει τα αεροδρόμιά μας σε μια γερμανική εταιρεία με τα δικά μας χρήματα και μετά στηρίζει και τη χρηματοδότησή τους στη διάρκεια της πανδημίας να μη χάσουν τα κέρδη κιόλας. Αυτό δεν είναι Αριστερά. Είναι η αριστερή επισφράγιση του νεοφιλελεύθερου δόγματος της Θάτσερ ότι δεν υπάρχει εναλλακτική. Γιατί όταν ο κ. Τσίπρας αναφέρεται σε εκείνο το ΟΧΙ, το γενναίο ΟΧΙ του ελληνικού λαού ως αυταπάτη, γιατί αυτό λέει ουσιαστικά, ότι ήταν αυταπάτη ότι μπορούσαμε να τα βάλουμε με την Τρόικα, δίνει με αριστερό πρόσημο μια πλήρη επιβεβαίωση στο νεοφιλελεύθερο αφήγημα. Εσείς το ονομάζετε Αριστερά αυτό; Είναι ρητορικό το ερώτημα».\nΕπίσκεψη στο Γενικό Νοσοκομείο των Τρικάλων πραγματοποίησε ο Γραμματέας του ΜέΡΑ25 Γιάνης Βαρουφάκης με τον εκπρόσωπο Τύπου του κόμματος Μιχάλη Κριθαρίδη καθώς και μέλη και στελέχη του ΜέΡΑ25 Θεσσαλίας.\nΟι εκπρόσωποι των εργαζομένων του Νοσοκομείου ανέφεραν ότι υπάρχουν ελλείψεις προσωπικού ακόμα και σε σχέση με το οργανόγραμμα του 2012 της τρόικας, τη στιγμή που οι όποιες προσλήψεις γίνονται καλύπτουν ίσα ίσα τις συνταξιοδοτήσεις και τις αποχωρήσεις. Με πάνω από 100 άτομα να δουλεύουν στο Νοσοκομείο Τρικάλων ως συμβασιούχοι ορισμένου χρόνου στην καθαριότητα, στη σίτιση, στη φύλαξη, παντού, οι οποίοι θα καταλήξουν σύμφωνα με τα σχέδια της Κυβέρνησης σε εργολάβους. Με αρκετούς ακόμα, επικουρικούς γιατρούς και νοσηλευτές που βοηθήσαν πολύ μέσα στην πανδημία μέσα από προγράμματα ΕΣΠΑ όμως κι αυτοί, ούτε καν από τον τακτικό προϋπολογισμό και οι οποίοι τώρα θα έπρεπε να μονιμοποιηθούν ως μια ελάχιστη ανταμοιβή για όσα έκαναν μες την πανδημία.\n«Μόνο χειροκρότημα, ειρωνεία και κοροΐδα πήραμε» ανέφεραν χαρακτηριστικά. «Ούτε προσλήψεις προσωπικού, ούτε τίποτα. Η Κυβέρνηση ενδιαφέρεται περισσότερο για τα σώματα καταστολής, τους υγειονομικούς τους έχει πεταμένους » τόνισαν.\nΧρειάζονται μόνιμες προσλήψεις, μονιμοποίηση των επικουρικών που 3 χρόνια στηρίξαν το ΕΣΥ, επαναφορά του μισθού στα προ του 2012 επίπεδα και ένταξη των υγειονομικών στα βαρέα και ανθυγιεινά, επισήμαναν οι εργαζόμενοι του Γενικού Νοσοκομείου Τρικάλων.\nΕπιπλέον οι εργαζόμενοι του Νοσοκομείου αναφέρθηκαν στην γενική υποχρηματόδοτηση των δημοσίων νοσοκομείων, όπου ακόμα και οι όποιες ΜΕΘ έγιναν κι αυτές με δωρεές ιδιωτών και μέσω ΕΣΠΑ κι αυτές. Ενώ μίλησαν για μια προσπάθεια πλήρους ιδιωτικοποίησης στον τομέα υγείας με ΣΔΙΤ και συγχωνεύσεις.\n«Προσπαθούν να εξαντλήσουν τους γιατρούς του ΕΣΥ» ανέφεραν οι εκπρόσωποι των εργαζομένων του Νοσοκομείου Τρικάλων, ενώ επισήμαναν ακόμη πως υπάρχουν και πολλές απώλειες από άλλες παθήσεις αυτά τα χρόνια της πανδημίας. Η Κυβέρνηση όμως τώρα παρατάει και την υγειονομική επιτήρηση και την όποια υποτυπώδη ιχνηλάτηση έκανε.\nΑκόμα οι εργαζόμενοι ανέφεραν πως η εκπαίδευση των ειδικευομένων έχει θυσιαστεί μέσα στην πανδημία, υπογραμμίζοντας ότι η εκπαίδευση τους πρέπει να προστατευτεί και τέλος, όσον αφορά ανεμβολίαστους υγειονομικούς που σε διαθεσιμότητα χωρίς κανένα μισθό, οι εργαζόμενοι του Γενικού Νοσοκομείου Λάρισας επισήμαναν πως πάνω σε αυτούς εξαντλεί η Κυβέρνηση την αυστηρότητα της, τη στιγμή που τα έχει θαλασσώσει με την πανδημία.\nΟ Γραμματέας του ΜέΡΑ25 από την πλευρά του εξέφρασε τη στήριξη του στους εργαζόμενους, λέγοντας πως ο θυμός τους είναι βάλσαμο. «Πρέπει να παραμείνετε έτσι. Δεν μπορείτε να αφήσετε την μεγάλη εικόνα να πάει προς τα εκεί που περιγράφετε και θέλουν οι κυβερνώντες, διότι ήδη ξεκίνησε η ιδιωτικοποίηση εκ των έσω και προχωράει για να υπάρξει μεγαλύτερη προσοδοφορία των κλινικαρχών. Η ιδιωτικοποίηση εκ των έσω ξεκινάει με τον καθαρισμό. Απολύουν τους εργαζόμενους καθαρισμού για να πληρώνουν πιο ακριβά τους εργολάβους. Υπάρχει όμως γενικά σχέδιο για αυτή την αποψίλωση του ΕΣΥ, καθώς η δημόσια πρωτοβάθμια φροντίδα πλήττει τα συμφέροντα και τα σχέδια των φίλων της Κυβέρνησης, των κλινικαρχών. Εμείς στηρίζουμε τη μάχη σας.» δήλωσε ο Γιάνης Βαρουφάκης.\nΟ Γραμματέας του ΜέΡΑ25 υπογράμμισε ακόμα τη θέση του ΜέΡΑ25 για τον τρόπο με τον οποίο λειτουργεί γενικά η κεντρική διοίκηση όσον αφορά τις δημόσιες δομές: «Δεν μπορεί ένας Υπουργός να καθορίζει τι γίνεται στις κοινωνικές δομές. Θέλουμε δημόσιες δομές αυτοδιαχειριζόμενες. Οι σύλλογοι των υγειονομικών είναι αυτοί που για μας πρέπει να αποφασίσουν για την επιστροφή των ανεμβολίαστων συναδέλφων τους.» ανέφερε ο Γιάνης Βαρουφάκης.\nΜετά το πέρας της επίσκεψης ο Γραμματέας του ΜέΡΑ25 δήλωσε:\n«Είναι μεγάλη μου τιμή που βρίσκομαι μεταξύ των δύο γενιών, της γενιάς του παρόντος και του μέλλοντος που κράτησαν όρθια την κοινωνία στη διάρκεια της πανδημίας, παρά το γεγονός ότι το πέτυχαν παρατημένοι από ένα κράτος το οποίο άγεται και φέρεται από ιδιωτικά συμφέροντα που το μόνο στόχο που έχουν είναι η ιδιωτικοποίηση εκ των έσω αυτού του νοσοκομείου, όλων αυτών των νοσοκομείων. Είναι πραγματικά αξιοθαύμαστο πώς η Κυβέρνηση του κ. Μητσοτάκη αλλά και άλλες κυβερνήσεις, όχι μόνο στην Ελλάδα, χρησιμοποίησαν την καταστροφή της πανδημίας ως μια εξαιρετική ευκαιρία για αυτούς για να διαβρώσουν το δημόσιο σύστημα Υγείας από μέσα. Καμία ενίσχυση του συστήματος δεν έγινε. Διαψεύδω τον Πρωθυπουργό. Ακούσαμε πριν, δεν υπάρχουν νέες μόνιμες θέσεις. Οι ειδικευμένοι δεν ειδικεύονται, είναι το νέο brain drain, αυτά τα παιδιά θα φύγουν στο εξωτερικό εάν συνεχίσει η Κυβέρνηση να κάνει αυτό που κάνει και θα συνεχίσει, αν τους αφήσουμε. Γιατί ο στόχος τους είναι να μην υπάρχει Εθνικό Σύστημα Υγείας. Δεν θα το ιδιωτικοποιήσουν επισήμως, το ιδιωτικοποιούν καθημερινά. Πρώτα με τις υπηρεσίες καθαρισμού, διαγνωστικά, βάζουν ιδιωτικά χειρουργεία μέσα εδώ, ουσιαστικά κάποια στιγμή θα ξυπνήσουμε και θα έχει μείνει το κέλυφος του Εθνικού Συστήματος Υγείας. Και χρησιμοποίησαν, και εδώ είναι η δαιμονική διαστροφή της Κυβέρνησης Μητσοτάκη, την πανδημία για να το κάνουν αυτό. Την ώρα που σας χειροκροτούσαν ετοιμάζονταν να σας αποχαιρετήσουν: άντε γειά, εσείς στο εξωτερικό, εσείς αφού διαλυθείτε υποστελεχωμένοι στις κλινικές covid, στις κλινικές που δεν μπορούν να λειτουργήσουν γιατί δεν έχουν ενισχυθεί για όλες τις άλλες ασθένειες θα καταρρεύσετε και κάποια στιγμή ελπίζουν ότι θα μπορέσουν να σας αντικαταστήσουν μέσα από την ΣΔΙΤ, μέσα από την ιδιωτικοποίηση. Εμείς ως ΜέΡΑ25 είμαστε εδώ για να σας στηρίξουμε, να στηρίξουμε τον αγώνα σας. Να σας βοηθήσουμε να μετατρέψετε τον εύλογο θυμό σας, όχι μόνο σε ιατρικές υπηρεσίες που σώζουν κόσμο αλλά και στο κίνημα το οποίο θα διασώσει το δημόσιο χαρακτήρα του νοσοκομείου.»\nΓ. Βαρουφάκης με Οικολογικές Οργανώσεις στα Τρίκαλα: Οι ΑΠΕ είναι το μέλλον, στρέφουν όμως τους πολίτες εναντίον τους\nΣυνάντηση με εκπροσώπους Οικολογικών Οργανώσεων ενάντια στη χωροθέτηση αιολικών πάρκων στην περιοχή του Ασπροποτάμου και των Αγράφων στο θέατρο του Ληθαίου στα Τρίκαλα, είχε ο Γραμματέας του ΜέΡΑ25 Γιάνης Βαρουφάκης, με τον εκπρόσωπο Τύπου του κόμματος Μιχάλη Κριθαρίδη και στελέχη του ΜέΡΑ25 Θεσσαλίας.\nΟι εκπρόσωποι των οικολογικών οργανώσεων εξέφρασαν τις ανησυχίες τους και την έντονη διαφωνία τους στην χωροθέτηση αιολικών πάρκων – εκτρωμάτων ακόμα και σε προστατευόμενες περιοχές, όπως στα βουνά των Αγράφων, με την αποψίλωση που συντελείται.\nΑπό την πλευρά του ο Γραμματέας του ΜέΡΑ25 ανέφερε πως οι ΑΠΕ είναι το μέλλον, αλλά οι κυβερνώντες με αυτά που κάνουν στρέφουν τον κόσμο εναντίον τους. «Καμία ανεμογεννήτρια στη στεριά, στα βουνά. Κανένα φωτοβολταϊκό στις πεδιάδες, στους κάμπους, στην καλλιεργήσιμη γη. Πλωτές ανεμογεννήτριες στις ανοιχτές θάλασσες και φωτοβολταϊκά στις ταράτσες των πολυκατοικιών» επισήμανε ο Γιάνης Βαρουφάκης και υπογράμμισε πως δεν τους ενδιαφέρει αν θα καταστρέψουν τα Άγραφα, καθώς τους ενδιαφέρουν μόνο τα συμφέροντα που εξυπηρετούν.\nΣτο πλαίσιο της συνάντησης αυτής, ο Γραμματέας του ΜέΡΑ25 δήλωσε:\n«Είμαστε καθηλωμένοι σε ένα παρελθόν και πηγαίνουμε όλο και με μεγαλύτερη ταχύτητα στο παρελθόν. Ο υπουργός πρόσφατα ανακάλυψε την ανάγκη για υδρογονάνθρακες, σε λίγο θα ανακαλύψει και την ανάγκη για γραφομηχανές στην ψηφιακή εποχή. Οι Ανανεώσιμες Πηγές Ενέργειας είναι το μέλλον, συγκεκριμένα το υδρογόνο, η παραγωγή υδρογόνου με Ανανεώσιμες Πηγές Ενέργειας. Όποιος καταφέρει να το κάνει αυτό θα έχει κερδίσει το στοίχημα της επόμενης Πράσινης Βιομηχανικής Επανάστασης. Δυστυχώς, βλέποντας τους προϋπολογισμούς του Κράτους, βλέποντας τι θέλουν να κάνουν με τα χρήματα του Ταμείου Ανάκαμψης, που θέλουν να τα κατασπαταλίσουν μεταξύ τους εν μέσω μετόχων της Μητσοτάκης Α.Ε., καταλαβαίνουμε ότι δεν υπάρχει κανένα πλάνο.\nΕμείς στο ΜέΡΑ25 έχουμε πλάνο, το προσπαθούμε ο κόσμος να ευαισθητοποιηθεί ότι δεν είναι μόνο το θέμα της Οικολογίας, δεν είναι μόνο το θέμα του να ζούμε σε έναν πλανήτη ο οποίος θα μας πετάξει ως ξένο σώμα μετά από λίγο, αλλά είναι και θέμα οικονομικής ανάπτυξης. Η μόνη οικονομική ανάπτυξη η οποία μπορεί να υπάρξει βασίζεται σε ανεμογεννήτριες που θα πλέουν στο Αιγαίο, δε θα είναι στις βουνοκορφές, σε φωτοβολταϊκά που θα είναι στις ταράτσες και όχι στους αγρούς. Όλα αυτά να παράγουν υπερβάλλουσα ηλεκτρική ενέργεια με την οποία να γίνεται μια καταληκτική διαδικασία, ώστε να παράγεται υδρογόνο για να κινούνται τα φορτηγά, να κινούνται τα εργοστάσια, η τσιμεντοβιομηχανία. Αυτό είναι το μέλλον.»\nΣε ερώτηση δημοσιογράφου για το πού οφείλεται η καθυστέρηση ο Γραμματέας του ΜέΡΑ25 απάντησε: «Οφείλεται σε 4-5 ολιγάρχες που τρώνε με χρυσά κουτάλια στην περίοδο της ενεργειακής κρίσης, θέλουν τα πάντα να πέφτουν στους υδρογονάνθρακες ή σε παρωχημένου τύπου ανεμογεννήτριες που δεν έχουμε ανάγκη πια, 300 μέτρων 200 μέτρων σε ύψος, ανεμογεννήτριες που πουλάνε κάποιοι που τους ξέμειναν από τη Γερμανία και έρχονται και τις φυτεύουν στις βουνοκορφές, στρέφουν τον κόσμο εναντίον των ΑΠΕ, κανένας δεν κερδίζει τίποτα παρά μόνο οι συγκεκριμένοι ολιγάρχες».\nΤέλος ο Γιάνης Βαρουφάκης ρωτήθηκε αν το εκλογικό σώμα είναι έτοιμο να τα δεχτεί αυτά καθώς για το πότε πιθανολογεί να γίνουν εκλογές: «Οι νέοι άνθρωποι σίγουρα. Μιλάμε συνέχεια με νέους ανθρώπους. Είναι ξεκάθαρο ότι καταλαβαίνουν ότι το μέλλον τους, αυτοί έχουν μέλλον, εγώ δεν έχω, δεν θα υπαρχω όταν το δικό τους μέλλον θα έχει καταστραφεί από τη σημερινή Κυβέρνηση. Οι νέοι άνθρωποι είναι απολύτως ενωμένοι, αποφασισμένοι προς αυτή την κατεύθυνση. Νομίζω ότι με την κατάλληλη πολιτική δουλειά μπορούμε να πείσουμε την πλειοψηφία όλων των ηλικιών. Για αυτό υπάρχουμε ως κομματικός σχηματισμός, ως ΜέΡΑ25 για να ευαισθητοποιούμε τον κόσμο, γιατί αυτό είναι το κοινό μας συμφέρον».\nΓια το πότε θα γίνουν εκλογές: «Δεν έχω ιδέα. Αλλά από τη στιγμή που δεν ξέρει ο κ. Μητσοτάκης είναι δυνατόν να ξέρω εγώ;»


Το παραλήρημα της ΝΔ και των ΜΜΕ… Toυ Χρήστου Μπεχλιβάνου | larissanet.gr - H Νέα Εφημερίδα της Λάρισας\nΑπόψεις » Μπεχλιβάνος Χ. » Το παραλήρημα της ΝΔ και των ΜΜΕ… Toυ Χρήστου Μπεχλιβάνου\nΗ ΕΛΛΑΔΑ ΔΕΝ ΕΧΕΙ ΑΝΑΓΚΗ ΑΠΟ "ΔΙΧΑΣΜΟΥΣ" ΚΑΙ "ΜΙΣΟΣ"\nΤο παραλήρημα της ΝΔ και των ΜΜΕ… Toυ Χρήστου Μπεχλιβάνου\nΗμερομηνία: 28 Αυγούστου 2018, 22:21 Κατηγορία: Μπεχλιβάνος Χ.\nΗ Ελλάδα τώρα δεν έχει ανάγκη από «διχασμούς» και «μίσος», αλλά χρειάζεται ελπίδα για να πορευτεί στο μέλλον αφήνοντας οριστικά στο χρονοντούλαπο της ιστορίας τα πολιτικά φαντάσματα του παρελθόντος.\nΜετά από μια σκληρή και ματωμένη για τους περισσότερους Έλληνες οκταετία η χώρας μας βγήκε από τα Μνημόνια! Η κυβέρνηση με μια λιτή επίσκεψη του πρωθυπουργού στην Ιθάκη, για συμβολικούς λόγους, έδωσε το στίγμα της επόμενης ημέρας, της μεταμνημονιακής εποχής. Μια νέα εποχή ξεκίνησε με πολλές δεσμεύσεις, δυσκολίες, αλλά και ελπίδα για την ανάπτυξη της χώρας και την σταδιακή ενίσχυση των εισοδημάτων εργαζομένων και μικρομεσαίων επαγγελματιών.\nΔυστυχώς στην πέτρινη οκταετία οι περισσότεροι Έλληνες και ειδικότερα οι πολιτικοί δεν κατάλαβαν ότι το χθες πέρασε ανεπιστρεπτί. Επιμένουν σε μια ξεπερασμένη πολιτική κουλτούρα που οδήγησε τη χώρα στον γκρεμό και τη συνολική χρεοκοπία. Οι εξελίξεις τους έχουν προσπεράσει και δεν το έχουν αντιληφθεί και επιχειρούν με έναν διχαστικό λόγο και πόλωση να συγκρατήσουν τους ψηφοφόρους τους.\nΤο χορό άνοιξε ο πρόεδρος της αξιωματικής αντιπολίτευσης Κυριάκος Μητσοτάκης δηλώνοντας πως ο «Ο Αλέξης Τσίπρας διχάζει τους Έλληνες! Η Ν.Δ. είναι εδώ για να διασφαλίσει ένα υψηλό επίπεδο διαλόγου στη χώρα». Την προσπάθεια σιγοντάρουν τα άλλοτε πανίσχυρα εκδοτικά συγκροτήματα των Αλαφούζου και Μαρινάκη με την ιστορική «Καθημερινή» της Βλάχου να κυκλοφορεί με κύριο τίτλο «Διάγγελμα διχασμού από την Ιθάκη» και τα ιστορικά «ΝΕΑ», του Λαμπράκη, που έχασαν τον πολιτικό προσανατολισμό τους να χαρακτηρίζουν στο πρώτο θέμα του διάγγελμα Τσίπρα «Κήρυγμα μίσους»!\nΚι όλα αυτά στο δεύτερο δεκαήμερο του Αυγούστου με τον ελληνικό λαό να απολαμβάνει ακόμη τα μπάνια του! Αλήθεια τι θα ακούσουμε και τι θα διαβάσουμε όλο το επόμενο διάστημα και μέχρι τις εθνικές εκλογές; Αξιωματική αντιπολίτευση και φιλικά σ’ αυτήν ΜΜΕ δεν κατάφεραν να βρουν έναν θετικό λόγο για την ελληνική κοινωνία τώρα που η χώρα γυρίζει σελίδα και χρειάζεται συνολική στήριξη. Κι όλα αυτά από τους υμνητές των Μνημονίων! Ίσως να ενοχλούνται που σπάει το απόστημα της διαπλοκής και της διαφθοράς. Ή γιατί δεν τους βγαίνει το πολιτικό παιχνίδι.\nΚόντρα στις συνθήκες ακραίας πολιτικής πόλωσης που επιχειρεί η αξιωματική αντιπολίτευση, ευτυχώς υπάρχουν και φωνές διαφορετικές, όπως αυτή του αντιπροέδρου της ΝΔ, Κωστή Χατζηδάκη, ο οποίος δήλωσε πως «δεν φτάνει η προσπάθεια της Ν.Δ., η προσπάθεια για την επόμενη ημέρα στη χώρα πρέπει να είναι συνολική».\nΤο πάθος της ΝΔ για την εξουσία και όσων ξεχνούν ποιοι κυβέρνησαν τη χώρα από το ’74 μέχρι σήμερα και εθελοτυφλούν στα εγκλήματα του παρελθόντος οδηγεί σε ακραίες καταστάσεις. Οι απειλές, η καταστροφολογία, η κινδυνολογία και ο καιροσκοπισμός δεν θα βρουν το πρόσφορο έδαφος που επιζητούν στον ελληνικό λαό. Το παραλήρημα της ΝΔ και όσων την ακολουθούν σ’ αυτό κρίνεται καθημερινά από τον σοφό ελληνικό λαό. Η Ελλάδα τώρα δεν έχει ανάγκη από «διχασμούς» και «μίσος», αλλά χρειάζεται ελπίδα για να πορευτεί στο μέλλον αφήνοντας οριστικά στο χρονοντούλαπο της ιστορίας τα πολιτικά φαντάσματα του παρελθόντος.


Παρακράτηση των ασφαλιστικών εισφορών σε απόδειξη δαπάνης | Lloyd Harrison Cooper\nΑρχική Σελίδα // Λογιστικα Φορολογικά // Παρακράτηση των ασφαλιστικών εισφορών σε απόδειξη δαπάνης\n04 Φεβ 2019 19/04/2020\nΠερί αποδείξεων δαπάνης ο λόγος σήμερα. Υπενθυμίζεται πως είναι δυνατή η καταβολή αμοιβών με απόδειξη δαπάνης, για συναλλαγές που δεν υπερβαίνουν τα 10.000 ευρώ ετησίως. Προϋπόθεση, να αφορούν ευκαιριακές έκτακτες και παρεπόμενες εργασίες και να μην υποθάλπεται: 1. Εξαρτημένη εργασία\n2. Μόνιμη εργασιακή σχέση με την επιχείρηση.\nΣύμφωνα με τον νόμο από 01.01.2018 έπρεπε να μπει σε εφαρμογή το άρθρο 55 του Ν. 4509/2017, που αναφέρεται στους τίτλους κτήσης – πρώην απόδειξη επαγγελματικής δαπάνης. Να υπολογίζεται, δηλαδή, παρακράτηση ασφαλιστικών εισφορών, όπου υπάρχει τέτοια αμοιβή.\nΓια την εφαρμογή του σχετικού άρθρου θα έπρεπε να υπογραφεί σχετική εφαρμοστική απόφαση. Η απόφαση αυτή δεν έχει εκδοθεί ακόμη. Στο τέλος της χρονιάς είδαμε τη δημοσίευση ενός δελτίου τύπου από το υπουργείο, το οποίο μας ενημέρωνε ότι έχει υπογραφεί η σχετική απόφαση, με ισχύ από 01.01.2019.\nΜέχρι την ώρα που γράφονταν αυτές οι γραμμές, πάντως, δεν έχει δημοσιευτεί ακόμη η σχετική εγκύκλιος. Με το περιεχόμενό της θα μας δοθούν οδηγίες για την εφαρμογή του σχετικού άρθρου.\nΤέλος στην πολυνομία\nΗ υπουργική απόφαση -η οποία θα τεθεί σε ισχύ ταυτόχρονα με τη δημοσίευσή της σε ΦΕΚ- βάζει τέλος στην πολυνομία, στις αμφισβητήσεις και στη «γκρίζα ζώνη» του παρελθόντος σχετικά με την ασφάλιση των προσώπων που αμείβονται με παραστατικά παρεχόμενων υπηρεσιών, προβλέποντας διαδικασία απογραφής και ασφάλισής τους στον ΕΦΚΑ.\ni. Οι αμειβόμενοι με παραστατικά παρεχόμενων υπηρεσιών – πωλήσεων απογράφονται στον ΕΦΚΑ, πριν από την έκδοση του παραστατικού.\nii. Η ασφαλιστική εισφορά καθορίζεται σε 13,33% για κύρια σύνταξη και 6,95% για υγειονομική περίθαλψη επί της καθαρής αξίας τού παραστατικού μετά την αφαίρεση του αναλογούντος φόρου και άλλων επιβαρύνσεων. Οι εισφορές βαρύνουν τον αμειβόμενο με παραστατικό παρεχόμενων υπηρεσιών και αποδίδονται στον ΕΦΚΑ από τον εκδότη, μέχρι το τέλος της τελευταίας εργάσιμης ημέρας του επόμενου μήνα της έκδοσης του παραστατικού.\niii. Ο χρόνος ασφάλισης στον ΕΦΚΑ, αν δεν υπάρχει σύμβαση εργασίας, υπολογίζεται με βάση το πηλίκο της καθαρής αξίας του παραστατικού δια του ποσού που αντιστοιχεί στον εκάστοτε κατώτατο βασικό μισθό άγαμου μισθωτού άνω των 25 ετών. Στην περίπτωση που υπάρχει σύμβαση εργασίας με καθορισμένο αριθμό ημέρας ή ημερών απασχόλησης μέχρι 1 πλήρη μήνα ή 25 ημέρες ασφάλισης, ως χρόνος ασφάλισης λαμβάνεται η ημέρα ή οι ημέρες που ορίζονται στη σύμβαση ανεξαρτήτως της διάρκειας της ημερήσιας απασχόλησης.\nΟι εισφορές υπολογίζονται επί της καθαρής αξίας του παραστατικού, όποια κι αν είναι αυτή και όπως προκύπτει μετά την αφαίρεση του φόρου (20%) και άλλων επιβαρύνσεων (τέλος χαρτοσήμου 3,6%).\nΔεν υπάρχει ελάχιστο πλαφόν εισφοράς, ενώ όσοι έχουν παράλληλη μισθωτή ή μη μισθωτή απασχόληση καταβάλλουν, για κάθε δραστηριότητα, την εισφορά που αναλογεί.\nΠαρακρατήσεις στις αποδείξεις δαπάνης\nΚάθε απόδειξη δαπάνης έχει παρακράτηση 3,6% χαρτόσημο. Το χαρτόσημο αυτό αποδίδεται με χειρόγραφη δήλωση στη ΔΟΥ. Η δήλωση χαρτοσήμου υποβάλλεται για το προηγούμενο ημερολογιακό τρίμηνο, μέχρι την 20ή ημέρα των μηνών Φεβρουαρίου, Μαΐου, Αυγούστου και Νοεμβρίου.\nii. Παρακράτηση Φόρου 20%\nΣύμφωνα με τον ΚΦΕ (ν.4172/2013) η απόδειξη δαπάνης έχει παρακράτηση 20%, που αποδίδεται μαζί με την παρακράτηση του φόρου εμπορικής δραστηριότητας, αφού και το εισόδημα από τους τίτλους κτήσης, θεωρείται εισόδημα από εμπορική δραστηριότητα και δηλώνεται στους κωδικούς που αφορούν τα «Ακαθάριστα έσοδα από την απόκτηση εισοδήματος επιχειρηματικής δραστηριότητας (χωρίς έναρξη δραστηριότητας)», δηλαδή στους κωδικούς 403-404 ή 409-410, αν δεν υπάρχει ηλεκτρονική πληροφόρηση.\nΚάνουμε παρακράτηση σε όλους τους τίτλους κτήσης;\nΗ απάντηση είναι «όχι». Σύμφωνα με την ΠΟΛ.1120/25.4.2014, παρακράτηση 20% γίνεται μόνο στις αμοιβές για συμβουλευτικές και παρόμοιες υπηρεσίες.\nΌπως διευκρινίζει η ίδια ΠΟΛ. παρακράτηση 20% γίνεται μόνο στα πρώην ελευθέρια επαγγέλματα του άρθρου 48 του 2238/1994.\nΆρα, δεν υπάρχει υποχρέωση παρακράτησης 20% σε όλες τις αποδείξεις δαπάνης, αλλά μόνο σε αυτές που αφορούν πρώην ελευθέρια επαγγέλματα.\nΑν, δηλαδή, μία επιχείρηση χρησιμοποιήσει 5 νέους σε μία έκθεση, για γραμματειακή υποστήριξη, στην απόδειξη δαπάνης θα κάνει παρακράτηση μόνο το χαρτόσημο και στο καθαρό ποσό, μετά το χαρτόσημο, θα παρακρατήσει τις ασφαλιστικές εισφορές.\nΌσοι αμείβονται πρέπει να απογράφονται πριν την έκδοση του παραστατικού στον ΕΦΚΑ, ενώ εννοείται φυσικά ότι απογράφεται και ο εργοδότης, εφόσον δεν είχε απογραφεί στο παρελθόν, διότι δεν απασχολούσε προσωπικό.\nΟ εργοδότης υποβάλλει τις αντίστοιχες δηλώσεις κανονικά, όπως θα υπέβαλε αν απασχολούσε προσωπικό. Μένει να διευκρινιστεί, από την αναμενόμενη εγκύκλιο, ο τρόπος που θα αποδίδει τις εισφορές. Αν δεν αποδοθούν οι εισφορές εμπρόθεσμα επιβαρύνονται με προσαυξήσεις και βαρύνουν τον εκδότη του παραστατικού.\nΥ.Γ. Ευχαριστούμε τον συνάδελφο Ευστρατιάδη Δαμιανό, για τη συμβολή του στο άρθρο


Ο Τσίπρας θέλει να καλύψει το «κενό στην Κεντροαριστερά» – Νέος διπολισμός και πίεση στο ΚΙΝΑΛ\nτου Τάσου Τσιφόρου - Δημοσίευση 18 Ιανουαρίου 2019, 06:00 / Ανανεώθηκε 18 Ιανουαρίου 2019, 07:10\nΓύρω από τον ΣΥΡΙΖΑ, σύμφωνα με τον πρωθυπουργό, διαμορφώνεται ο «προοδευτικός» πόλος και γύρω από τη Νέα Δημοκρατία ένας πόλος που συνδυάζει τον ακραίο νεοφιλελευθερισμό με τον ακροδεξιό λαϊκισμό.\nΓεννηματά σε Τσίπρα: Κάνετε τη δεδηλωμένη κουρελού - Πλειοψηφία αλά καρτ δεν υπάρχει\nΣτη χθεσινοβραδινή αντιπαράθεση στη Βουλή για την ψήφο εμπιστοσύνης ξεχώρισε η αναφορά του Αλέξη Τσίπρα στην αναδιάταξη του πολιτικού σκηνικού. Ο πρωθυπουργός ανέπτυξε δημόσια τον (προφανή έτσι κι αλλιώς) σχεδιασμό του για το επόμενο διάστημα.\nΌσα είπε ο κ. Τσίπρας αποτελούν μέρος του προεκλογικού αφηγήματος του. Όμως μοιάζουν να είναι κάτι παραπάνω: Είναι ο τρόπος που βλέπει ο ίδιος να εξελίσσεται το πολιτικό σύστημα τα χρόνια που θα έρθουν.\nΗ τομή στην πολιτική ζωή\nΑπαντώντας στη σφοδρή επίθεση του Κυριάκου Μητσοτάκη περί συνδιαλλαγών και γυρολόγων βουλευτών που προσχωρούν στον ΣΥΡΙΖΑ έναντι ανταλλαγμάτων, ο κ. Τσίπρας είπε: «Αλήθεια όλα αυτά για σας, η εξήγηση σε όλα αυτά είναι μονάχα η αγοραία εκδοχή της πολιτικής; Δεν βλέπετε ότι το τελευταίο διάστημα έχει επισυμβεί μία πάρα πολύ σημαντική τομή στην πολιτική ζωή του τόπου και αναδιατάσσεται το πολιτικό σύστημα; Βρέθηκε ως καταλύτης η Συμφωνία των Πρεσπών, αλλά υπάρχει μία αναδιάταξη στο πολιτικό σύστημα.»\nΔηλαδή η Συμφωνία των Πρεσπών λειτούργησε καταλυτικά για την επαναφορά του άξονα (Κεντρο)Αριστερά / (Κεντρο)Δεξιά ως σημαίνοντος διαφοροποιητικού στοιχείου. Κατά τη μνημονιακή περίοδο το πολιτικό σύστημα κυριαρχούνταν από την αντίθεση Μνημόνιο / Αντιμνημόνιο. Καθένας από τους δύο πόλους αποτελούταν από πολιτικές δυνάμεις που αναφέρονταν τόσο στην (Κεντρο)Αριστερά όσο και στην (Κεντρο)Δεξιά. Η συμμαχία ΣΥΡΙΖΑ-ΑΝΕΛ υπήρξε το πλέον εντυπωσιακό παράγωγο αυτής της περιόδου. Μια παράδοξη ιδεολογικά, αλλά «λογική» πολιτικά αν ενταχθεί στη συγκεκριμένη πολιτική συγκυρία. Ο κ. Τσίπρας είπε χαρακτηριστικά: «Και τώρα πλέον τα μεγάλα, τα κρίσιμα μεγάλα ζητήματα, που αναδιέταξαν όλο το πολιτικό σύστημα το 2010, το 2012, έχουν επιλυθεί και τα πολιτικά διλήμματα μπαίνουν με άλλον τρόπο ξεκάθαρο.»\nΚατά το αφήγημα Τσίπρα, «ο ΣΥΡΙΖΑ και η Νέα Δημοκρατία διαμορφώνουν έναν νέο διπολισμό». Γύρω από τον ΣΥΡΙΖΑ, σύμφωνα με τον πρωθυπουργό, διαμορφώνεται ο «προοδευτικός» πόλος και γύρω από τη Νέα Δημοκρατία ένας πόλος που συνδυάζει τον ακραίο νεοφιλελευθερισμό με τον ακροδεξιό λαϊκισμό.\nΑκούγεται βέβαια οξύμωρο να μιλάει με θετικό τρόπο για τον διπολισμό ένας πολιτικός που προέρχεται από την «ανανεωτική Αριστερά», δηλαδή από τον χώρο ο οποίος είχε μετατρέψει σε ταυτοτικό στοιχείο την «αντίθεση στον δικομματισμό». Τα χρόνια όμως περνάνε και οι άνθρωποι αλλάζουν. Άλλωστε ακόμα και ο Νίκος Φίλης που θέλει να εκπροσωπεί την «ψυχή της Αριστεράς, φαίνεται να υποστηρίζει τη γραμμή του νέου δικομματισμού. Μιλώντας στη Βουλή, ο βουλευτής της Α' Αθήνας αναφέρθηκε στη «συγκρότηση της νέας αριστερής, δημοκρατικής, προοδευτικής συμπαράταξης.»\nΤο κενό στην Κεντροαριστερά\nΓια πολλοστή φορά, ο κ. Τσίπρας επανέλαβε τη γνωστή ρητορική περί ακροδεξιάς μετάλλαξης της ΝΔ που έχει γίνει «κόμμα του Βορίδη και του Γεωργιάδη».\nΓια πρώτη φορά όμως επιτέθηκε με τόση οξύτητα στο ΚΙΝΑΛ και τη Φώφη Γεννηματά για την οποία είπε ότι μοιάζει να έχει τον ίδιο λογογράφο με τον Κυριάκο Μητσοτάκη. Κατ’ αναλογία με την «ακροδεξιά μετατόπιση» της ΝΔ, το ΚΙΝΑΛ μετατοπίζεται προς τα δεξιά, συμπορευόμενο με τη ΝΔ.\n«Αυτή η στοίχιση, λοιπόν, όχι με τη Νέα Δημοκρατία που κάποτε ήταν Κεντροδεξιά, αλλά με μία Νέα Δημοκρατία που έχει μετατοπιστεί στα άκρα, αφήνει τεράστιο χώρο και στον χώρο της Κεντροαριστεράς» είπε χαρακτηριστικά ο κ. Τσίπρας, στην πιο σημαντική ίσως αποστροφή της ομιλία τους.\nξυπακούεται ότι αυτό το κενό θα το καλύψει ο ΣΥΡΙΖΑ, για την ακρίβεια ο «πόλος του ΣΥΡΙΖΑ.\nΦαίνεται ότι αυτή η διπλή στρατηγική «νέος διπολισμός – κάλυψη του κεντροαριστερού κενού» επιχειρείται να υλοποιηθεί με τρεις επιμέρους τακτικές:\n1. Μετατόπιση του ΣΥΡΙΖΑ λόγω και έργω προς το Κέντρο.\n2. Σκληρό πρέσινγκ στο ΚΙΝΑΛ και προσπάθεια ταύτισής του με τη ΝΔ.\n3. Ενσωμάτωση στον «πόλο ΣΥΡΙΖΑ» προσωπικοτήτων της Κεντροαριστεράς που μέχρι τώρα κράταγαν αποστάσεις από την Κουμουνδούρου. Το πρελούδιο αυτή της διαδικασίας το είδαμε την περασμένη Κυριακή στην εκδήλωση στο Μέγαρο Μουσικής για τις «Πρέσπες». Λογικά τη συνέχεια θα τη δούμε στον ανασχηματισμό.\nΩστόσο, η στρατηγική Τσίπρα έχει τρεις σοβαρές δυσκολίες:\nΠρώτον, το «τραύμα» που έχει αφήσει το Δημοψήφισμα και συνολικά η μνημονιακή περίοδος, δεν έχει ξεπεραστεί. Πώς θα συνυπάρξουν πολιτικές δυνάμεις και πρόσωπα που είχαν συγκρουστεί βάναυσα;\nΔεύτερον, το ΚΙΝΑΛ έχει έναν πυρήνα στελεχών και ψηφοφόρων που δύσκολα κάμπτεται. Η δε κ. Γεννηματά έδειξε και στη Βουλή ότι θα δώσει μάχη μέχρις εσχάτων ενάντια στον ΣΥΡΙΖΑ.\nΤρίτον, πτυχές της πολιτικής ΣΥΡΙΖΑ ενοχλούν όσους αναφέρονται στην Κεντροαριστερά. Πώς θα συνδυαστεί το «αριστερό αποτύπωμα» με το «κεντροαριστερό άνοιγμα»;


Dinatos©: Ο πρωταγωνιστής στην τηλεοπτική σειρά “Two and A Half Men”, παραδέχθηκε ότι είναι φορέας του ιού HIV.- ΒΙΝΤΕΟ\nΟ πρωταγωνιστής στην τηλεοπτική σειρά “Two and A Half Men”, παραδέχθηκε ότι είναι φορέας του ιού HIV.- ΒΙΝΤΕΟ\nΟ ηθοποιός Τσάρλι Σιν, πρώην πρωταγωνιστής στην...\nτηλεοπτική σειρά “Two and A Half Men”, παραδέχθηκε ότι είναι φορέας του ιού HIV.\n«Βρίσκομαι εδώ για να παραδεχθώ ότι είμαι θετικός στον ιό HIV», δήλωσε ο Σιν.\n«Είναι τρία γράμματα που είναι δύσκολο να τα χωνέψει κανείς. Σου αλλάζει ολόκληρη η ζωή» πρόσθεσε.\nΌπως ο ίδιος δήλωσε εμπιστεύτηκε το πρόβλημα υγείας του σε ανθρώπους τους οποίους θεωρούσε έμπιστους, ωστόσο αρκετοί από αυτούς του ζήτησαν χρήματα για να κρατήσουν κρυφό το μυστικό του.\n«Αναγκάστηκα να πληρώσω μερικούς από αυτούς, όχι πολλούς. Μετά τη σημερινή αποκάλυψη δεν θα χρειαστεί να εξαγοράσω τη σιωπή κανενός»\nΟ Σιν υποδύθηκε το ρόλο του γυναικά εργένη Τσάρλι Χάρπερ στη δημοφιλή σειρά “Two and A Half Men”, ωστόσο απολύθηκε το 2011 λόγω της κακής συμπεριφοράς και του τρόπου ζωής του.


Ατμοσφαιρική ρύπανση: Με ποιες ασθένειες συνδέεται - Νέα έρευνα - Iatropedia\nΑτμοσφαιρική ρύπανση: Με ποιες ασθένειες συνδέεται – Νέα έρευνα\n29 Νοεμβρίου 2019 | 07:30\nΤα προβλήματα υγείας που προκαλεί η ρύπανση του αέρα είναι περισσότερα απ' ό,τι νόμιζαν οι ειδικοί, αποκαλύπτει η μεγαλύτερη έως σήμερα έρευνα για το θέμα.\nΗ ατμοσφαιρική ρύπανση δεν επιβαρύνει μόνο την καρδιά και το αναπνευστικό, αλλά σχετίζεται με πολλά νοσήματα, ακόμα και με τη σηψαιμία.\nΑυτό αποκαλύπτει μία νέα, μεγάλη μελέτη, που υποδηλώνει ότι ο αριθμός των προβλημάτων υγείας που σχετίζονται με την ρύπανση μπορεί να είναι πολύ μεγαλύτερος απ’ ό,τι πίστευαν έως τώρα οι επιστήμονες.\nΗ μελέτη βασίζεται στην ανάλυση στοιχείων από 95 εκατομμύρια ηλικιωμένους. Επιβεβαιώνει ότι η έκθεση στους ρύπους βραχυπρόθεσμα αυξάνει τον κίνδυνο νοσηλείας για:\nΜη υπερτασική, συμφορητική καρδιακή ανεπάρκεια\nΧρόνια αποφρακτική πνευμονοπάθεια και βρογχεκτασία\nΣτεφανιαία νόσο και άλλες καρδιοπάθειες\nΕπιπλοκές του σακχαρώσους διαβήτη\nΦλεβίτιδα, θρομβοφλεβίτιδα και θρομβοεμβολή\nΤαυτοχρόνως, όμως, αποκαλύπτει πως αυξάνεται και ο κίνδυνος νοσηλείας για:\nΟξεία και μη ειδική νεφρική ανεπάρκεια\nΛοιμώξεις του δέρματος και του υποδόριου ιστού\nΤα ευρήματα αυτά εξέπληξαν τους ερευνητές. «Περιμέναμε ότι θα βρούμε τους συνήθειες υπόπτους. Τελικά, όμως, αναδύθηκαν πολλά ακόμα νοσήματα», δήλωσε η ερευνήτρια Dr Francesca Dominici, καθηγήτρια Βιοστατιστικής στο Πανεπιστήμιο Χάρβαρντ.\nΗ νέα μελέτη, η οποία είναι η μεγαλύτερη έως σήμερα για το θέμα, δημοσιεύεται στην ιατρική επιθεώρηση BMJ.\nΌπως εξηγούν οι επιστήμονες, ανέλυσαν στοιχεία από περισσότερα από 95 εκατομμύρια ασφαλισμένους στις ΗΠΑ. Οι άνθρωποι αυτοί είχαν ηλικία 65 ετών και άνω. Εισήχθησαν στα αμερικανικά νοσοκομεία την περίοδο 2000-2012, πάσχοντας από 214 διαφορετικά νοσήματα και διαταραχές.\nΟι ερευνητές συνέκριναν την ημερομηνία εισαγωγή τους με την ποιότητα του αέρα εκείνη και την προηγούμενη ημέρα. Η έρευνα εστιάστηκε στα επίπεδα των μικροσκοπικών αιωρούμενων σωματιδίων με διάμετρο κάτω από 2,5 μm (PM2,5). Τα σωματίδια αυτά παράγονται, μεταξύ άλλων, από τα οχήματα και τους σταθμούς ηλεκτρικής ενέργειας.\nΟι επιστήμονες έλαβαν επίσης υπ’ όψιν την ηλικία, την κοινωνικο-οικονομική κατάσταση, ακόμα και το σωματικό βάρος των ασθενών. Συνυπολόγισαν επίσης τις διακυμάνσεις στην ατμοσφαιρική θερμοκρασία και άλλους κλιματικούς παράγοντες.\nΤα στοιχεία τους έδειξαν ότι ακόμα και μια μικρή αύξηση στην ατμοσφαιρική ρύπανση έχει επιπτώσεις στις εισαγωγές για τα προαναφερθέντα νοσήματα.\nΠόσο αυξάνεται ο κίνδυνος από τη ρύπανση\nΑκόμα και μια αύξηση των επιπέδων των PM2,5 κατά 1 μικρογραμμάριο ανά κυβικό μέτρο αέρα, ήταν αρκετή για να αυξηθεί έως και 0,40% ο κίνδυνος νοσηλείας για τις προαναφερθείσες παθήσεις. Ενδεικτικά, με κάθε τέτοιου είδους αύξηση στα επίπεδα των ρύπων, ο κίνδυνος αυτός αυξανόταν κατά:\n0,14% για την μη υπερτασική, συμφορητική καρδιακή ανεπάρκεια και την πνευμονία\n0,15% για τη σήψη (σηψαιμία)\n0,18% για την ουρολοίμωξη\n0,21% για τις επιπλοκές του σακχαρώδους διαβήτη\n0,23% για την οξεία και μη ειδική νεφρική ανεπάρκεια\n0,24% για τις διαταραχές υγρών και ηλεκτρολυτών\n0,40% για διάφορα αναπνευστικά προβλήματα\nΟι αυξήσεις αυτές μοιάζουν πολύ μικρές. Ωστόσο η αύξηση στα επίπεδα των PM2,5 κατά 1 μικρογραμμάριο παρατηρήθηκε σε περισσότερες από 122 ημέρες κάθε χρονιάς που εξετάστηκε.\nΕπιπλέον, οι διαφορές αυτές αθροιστικά είχαν ως συνέπεια 634 περισσότερους θανάτους τον χρόνο. Επιπλέον, οδηγούσαν σε πρόσθετο ιατρικό κόστος 100 εκατομμυρίων δολαρίων, για την ενδονοσοκομειακή και εξωνοσοκομειακή φροντίδα των ασθενών.\n«Η έρευνά μας υποδηλώνει ότι οι επιπτώσεις των PM2,5 στην υγεία δεν περιορίζονται σε συγκεκριμένα όργανα. Είναι πολυσυστηματικές και προφανώς πηγάζουν από διεργασίες που αφορούν όλο το σώμα. Τέτοιες διεργασίες είναι η φλεγμονή, οι λοιμώξεις και η διαταραχή της ισορροπίας υγρών και ηλεκτρολυτών», εκτίμησε η Dr Dominici.\nΚαι πρόσθεσε πως τα νέα ευρήματα ενισχύουν την ανάγκη για λήψη άμεσων μέτρων για την ατμοσφαιρική ρύπανση.\nTags: ΑΤΜΟΣΦΑΙΡΙΚΗ ΡΥΠΑΝΣΗ, ΑΤΜΟΣΦΑΙΡΙΚΗ ΡΥΠΑΝΣΗ ΕΠΙΠΤΩΣΕΙΣ, ΑΤΜΟΣΦΑΙΡΙΚΗ ΡΥΠΑΝΣΗ ΚΑΙ ΥΓΕΙΑ, ΚΑΡΔΙΑΚΗ ΑΝΕΠΑΡΚΕΙΑ, ΝΕΦΡΙΚΗ ΑΝΕΠΑΡΚΕΙΑ, ΡΥΠΑΝΣΗ, ΡΥΠΑΝΣΗ ΑΤΜΟΣΦΑΙΡΑΣ, ΡΥΠΑΝΣΗ ΤΟΥ ΑΕΡΑ, ΡΥΠΑΝΣΗ ΥΓΕΙΑ, ΣΗΨΑΙΜΙΑ, ΣΗΨΗ


Ποσότητα σε διαθεσιμότητα: Απεριόριστο\nΓια να φροντίζετε τους δεκαπενθήμερους ή μηνιαίους φακούς επαφής σας, χρειάζεστε το διάλυμα πολλαπλών χρήσεων Avizor All Clean Soft. Αγοράστε το σε ένα βολικό μπουκάλι των 350 ml. Μια αποστειρωμένη θήκη φακών επαφής περιλαμβάνεται σε κάθε φιάλη του διαλύματος All Clean Soft\nΗ σύσταση του διαλύματος περιέχει ένα ενυδατικό συστατικό που βελτιώνει σημαντικά την άνεση και τη σαφήνεια των φακών επαφής σας.\nΜην χρησιμοποιείτε το διάλυμα για περισσότερο από 90 ημέρες μετά το άνοιγμα της φιάλης. Διατηρείτε τους φακούς σε διάλυμα για τουλάχιστον 4 ώρες για να εξασφαλίσετε πλήρη απολύμανση και ενυδάτωση.


Αληθινή μαρτυρία: «Γιαγιά ο Άγιος Ραφαήλ είναι στην πόρτα και μας κοιτάει» - εναντιοVS\nΑληθινή μαρτυρία: «Γιαγιά ο Άγιος Ραφαήλ είναι στην πόρτα και μας κοιτάει»\nenantion Send an email 09/03/2020\nΆγιοι Ραφαήλ, Νικόλαος και Ειρήνη… οι ολοζώντανοι Άγιοι της Λέσβου ...\nΑληθινή μαρτυρία για θαύμα του Αγίου Ραφαήλ.\nΕν τω μεταξύ, παιδοκαρδιολογικές εξετάσεις κάνουμε από τον 5ο μήνα πριν γεννηθεί το παιδί. Στην αρχή, κάθε 15 μέρες. Μετά (που αρχίσανε οι προσευχές) μας λένε, μην σας παιδεύουμε, θα έρχεσθε 1 φορά το μήνα. Κάναμε κάποιες λειτουργίες για το παιδί και μετά μας λένε: Θα έρχεσθε κάθε δίμηνο. Μετά μας λένε, θα ερχόσαστε κάθε τετράμηνο.\nΤώρα η τελευταία εξέταση είναι μετά από πεντάμηνο. Η επόμενη εξέταση τώρα είναι 5 Γενάρη 2017. Όταν είχαμε έρθει εδώ, και είχαμε βρει τον πάτερ Ι., του είχαμε πει ότι μόλις γεννηθεί η μικρή θέλουμε να την αεροβαπτίσουμε, να τη βγάλουμε το όνομα του Αγίου, γιατί δεν ξέραμε τι θα γίνει με την ασθένεια και πως θα πάει το παιδί. Εκείνος μας έλεγε ότι «Έχετε την προστασία του Αγίου Ραφαήλ και να μη φοβάστε». Μας τόνιζε «Να πιστεύετε και όλα θα πάνε καλά».\nΚαι πράγματι έτσι έγινε. Πήγαν όλα στην εντέλεια. Γεννήθηκε η μικρούλα, τη βάλανε αμέσως στην θερμοκοιτίδα, στην Εντατική #1 στο Ιασώ. Την 4 η μέρα, όπως είχαμε κανονίσει, έγινε διακομιδή από το Ιασώ στο Ωνάσειο. Ο γιατρός μας είχε πει ότι στις 9 μέρες θα πρέπει να χειρουργηθεί το παιδί. Μετά όμως είπε ότι δεν χρειάζεται να χειρουργηθεί, μιας και ο κορεσμός, το οξυγόνο στο αίμα δηλαδή, ήταν καλός (με τιμές 96-98).\nΤελικά, το μόνο που έγινε ήταν ένας απλός καθετηριασμός την 12 η μέρα, ανοίγοντας το μεσοκολπικό διάφραγμα για να μπορεί να ανακατεύεται το αίμα. Το παιδί μετά από ένα χρονικό διάστημα έφυγε από το Ωνάσειο, πήγε στο Μητέρα. Εκεί, κάποια στιγμή μας λέγανε ότι «αυτές τις μέρες πρέπει να το εγχειρίσουμε το παιδί». Και επειδή ήτανε πολύ στεναχωρημένη τότε η σύζυγος παίρνουμε τηλέφωνο τον π. Ι. και δεν θα ξεχάσω την κουβέντα που μας είχε πει ότι:\n(LIVE) ΕΣΠΕΡΙΝΟΣ ΤΗΣ ΕΟΡΤΗΣ ΤΗΣ ΥΨΩΣΕΩΣ ΤΟΥ ΤΙΜΙΟΥ ΣΤΑΥΡΟΥ\nΠοιός ήταν ο Γέροντας Παΐσιος πριν μονάσει – Η ζωή του κι ο αποχαιρετισμός στην μητέρα του\nΣτη Ρωσία η δεξιά χείρα του Αγίου Σπυρίδωνος από την Κέρκυρα- Προσκυνούν χιλιάδες πιστοί


Ψtalk: "Ζω σε ένα τοξικό περιβάλλον, έχω ανάγκη από χρήματα διότι θέλω να είμαι ανεξάρτητη." - psychoedu.gr\nΑπαντά η Μερόπη Μεφσούτ, Ψυχολόγος\nΓεια σας, μετά από πολύ σκέψη θα ήθελα να μοιραστώ την ιστορία μου. Είμαι 19 χρονών και σπουδάζω. Από τότε που πήγαινα δημοτικό οι γονείς μου, μου έδιναν το βάρος των οικονομικών που είχαμε εδώ και πολλά χρόνια και έτσι έκανα πίσω πολλές φορές πχ για κάτι που ήθελα να πάρω, σνακ τις περισσότερες φορές. Θυμάμαι τον πατέρα μου να το θεωρεί καλό αυτό.. Από τότε άρχιζε να με ανησυχεί να περάσω καλά με την παρέα μου και έκανα υπερβολικές υποχωρήσεις, σε σημείο να το σκέφτομαι υπερβολικά το 1 ή 2 ευρώ και να αγχώνομαι και να νιώθω ενοχές. Και σκεφτόμουν αυτά τα λίγα λεφτά να τα μαζεύω για να έχω δικά μου. Αυτό με τα χρόνια άρχιζε να μεγαλώνει μέσα μου. Όσες φορές έχω κάνει ψυχοθεραπεία δεν το έχω αναφέρει διότι το ξεχνούσα και έλεγα πιο σοβαρά θέματα. Πρώτη φορά δούλεψα φέτος το καλοκαίρι για να έχω τα δικά μου λεφτά. Τα λεφτά ήταν πολύ καλά, αν εξαιρέσουμε το τοξικό περιβάλλον και την εργοδότρια. Έκατσα 1μιση μήνα και επίσης πολύ έκατσα, αφού άρχιζα να έχω την ώρα της δουλειάς μουδιάσματα στα χέρια, να έχω νεύρα, να ζαλίζομαι να μην μπορώ να ανασαίνω και να έχω αυτοκτονικές σκέψεις. Όλα αυτά ταυτόχρονα. Το θέμα είναι ότι σκεφτόμουν τα λεφτά. Λόγω του τοξικού περιβάλλοντος του σπιτιού μου, έχω ανάγκη τα λεφτά διότι θέλω να είμαι ανεξάρτητη και να μην νιώθω ενοχές όταν τους ζητάω, θέλω να τους δείξω ότι δεν τους έχω ανάγκη. Αφού έφυγα από την δουλειά της σερβιτόρας, έψαχνα απεγνωσμένα δουλειά σαν να μην είχα σπίτι να μείνω, ένιωθα απελπισία και άγχος κάθε μέρα. Μετά από πολύ ψάξιμο και υπομονή αυτή την περίοδο έχω βρει εργασία, αλλά δεν νιώθω ικανοποιημένη από τον εαυτό μου, αφού δεν είναι πολύ καλά για τα δικά μου στάνταρ, αλλά το καλό είναι ότι φτάνουν άνετα για να πληρώνω κάθε μήνα την σχολή μου. Και επειδή τα λεφτά του καλοκαιριού ήταν πολύ καλά έκανα μαθήματα οδήγησης και σχεδόν έχω ξεπληρώσει μέχρι να δώσω δίπλωμα. Το θέμα είναι ότι νιώθω ένα βάρος διότι αυτά αφορούν εμένα και όλα τα χρόνια είχα κάποιον άλλον να πληρώνει πράγματα για μένα πχ φροντιστήριο. Το αγόρι μου με έχει βοηθήσει οικονομικά όσο μπορούσε. Απλά θέλω να πάει καλά αυτή η δουλειά διότι η 1η που ήταν σε κουζίνα δεν μου ταίριαζε το επάγγελμα, το 2ο ήταν εντελώς χάλια για την ψυχική μου υγεία. Αν δεν πάει καλά αυτή η δουλειά νιώθω ότι “θα τα χάσω”. Έκανα για καιρό ψυχοθεραπεία σε δημόσιο, διαγνώστηκα με Δυσθυμία, έπαιρνα φαρμακευτική αγωγή, αλλά πλέον αυτά δεν τα κάνω διότι δεν δινόταν η απαραίτητη σημασία, λόγω πολλών ραντεβού, έλλειψη επικοινωνίας με τον ειδικό. Θέλω λίγο χρόνο μέχρι να ξαναξεκινήσω ψυχοθεραπεία. Θέλω να μάθω πως μπορώ να το ξεπεράσω μόνη μου και δεν έχω καταλάβει γιατί δίνω τόση σημασία στα λεφτά. Εγώ δεν θέλω να γίνω σαν τους γονείς μου, μίζερη.. πολλές φορές εδώ κ χρόνια λέγανε ότι “δεν έχουμε λεφτά” και πάντοτε αποδεικνύεται το αντίθετο. Επειδή έχει γίνει πολλές φορές αυτό, έχω φτάσει σε ένα σημείο που δεν ξέρω πως είμαστε οικονομικά και δεν θέλω να ασχοληθώ, δηλαδή να το σκέφτομαι. Χρειάζομαι δύναμη για να τους πω ότι χρειάζομαι κάποιο ποσό πχ για υγεία, κάποια υλικά για το φαγητό μας, εκπαίδευση. Το θέμα είναι ότι δεν τους έχω πιέσει ποτέ, ενώ πιέζομαι εγώ όταν τους ζητάω. Οι αντιδράσεις τους με μεγάλα ποσά χρημάτων, αντικατοπτρίζει το πως νιώθω εγώ με αυτό το θέμα. Οι φίλοι μου μου έχουν πει ότι πρέπει να το πω σε κάποιον ειδικό αυτό το θέμα, το αγόρι μου με βοηθάει να το ξεπερνάω και όντως κάποιες φορές που έχω αγοράσει κάτι για μένα δεν έχω νιώσει άσχημα, αλλά νιώθω ότι έχω σκαμπανεβάσματα. Επίσης θυμάμαι ότι εδώ και πολλά χρόνια άκουγα και ακούω πάντα ως θέμα συζήτησης στο σπίτι τα λεφτά! Μιλάνε για το πόσα ξοδέψανε για να φάμε. Αυτό που έχω ως στόχο είναι να προσπαθήσω από τώρα να ανεξαρτητοποιηθώ για να φύγω.\nΣε ευχαριστούμε πολύ που θέλησες να μοιραστείς την ιστορία σου μαζί μας και που μας εμπιστεύτηκες. Καταλαβαίνω πως η κατάσταση στην οποία βρίσκεσαι είναι πολύ δυσάρεστη και σου προκαλεί αναστάτωση και θα προσπαθήσω να σε βοηθήσω όσο μπορώ.\nΑρχικά, αντιλαμβάνομαι πως το άγχος για τα οικονομικά ζητήματα και η δυσφορία που νιώθεις για αυτά απέναντι στους γονείς σου προκαλούν τον διακαή πόθο να ανεξαρτητοποιηθείς οικονομικώς, πράγμα που στο εύχομαι. Βλέπω πως έχεις σκεφτεί διεξοδικά το θέμα που σε απασχολεί, τον τρόπο με τον οποίο σε επηρεάζει στην καθημερινότητά σου, τα συναισθήματα που σου προκαλεί, αλλά και τις “ρίζες” του που από μόνη σου τις αποδίδεις στο γεγονός πως από μικρή ηλικία δεχόσουν τέτοιου είδους πιέσεις και είχες μάθει από τότε να υπολογίζεις το κάθε τι, ακόμα και το ποσό των ένα ευρώ όπως μας είπες, στις εξόδους σου. Αυτό είναι ένα πολύ σημαντικό και μεγάλο πρώτο βήμα, το να είσαι ανοιχτή δηλαδή για να συνειδητοποιήσεις τι είναι αυτό που σε προβληματίζει, ώστε να μπορέσεις να το διαχειριστείς.\nΕίναι πολύ λογικό τα ερεθίσματα που παίρνουμε από το οικογενειακό μας περιβάλλον ανά τα χρόνια να παίζουν μεγάλο ρόλο στο πως θα μάθουμε να αντιλαμβανόμαστε ορισμένα πράγματα. Στην συγκεκριμένη περίπτωση, ο τρόπος με τον οποίο οι γονείς σου διαχειρίζονταν τα οικονομικά στην οικογένεια και το “βάρος” όπως λες που σου μετέφεραν συζητώντας τα σε οδήγησαν στο να μάθεις να μην ζητάς πολλά υλικά αντικείμενα από εκείνους και αυτό συνεχίστηκε μετέπειτα και στις εξόδους με την παρέα σου. Βλέποντας τον πατέρα σου να θεωρεί πως το να μην ζητάς να αγοράσεις κάτι είναι κάτι καλό και θεμιτό, αυτό σε έκανε να μάθεις πως αυτή είναι μία αποδεκτή συμπεριφορά. Και όταν έπραττες το αντίθετο βίωνες αισθήματα ενοχής μιας που ήταν κάτι το οποίο αφενός δεν είχες συνηθίσει να κάνεις και αφετέρου ερχόταν σε αντίθεση με την “αποδεκτή” κατά τους γονείς σου συμπεριφορά. Ως εκ τούτου, και δεδομένου των συνθηκών, καταλαβαίνω απόλυτα την ανάγκη σου για να είσαι οικονομικά ανεξάρτητη. Από τη στιγμή μάλσιτα που αναφέρεις πως ήταν και είναι μόνιμο θέμα συζήτησης τα χρήματα είναι εύλογο για ποιο λόγο και εσύ δίνεις σημασία σε αυτό το θέμα μιας που αυτό ήταν κάτι που σας απασχολούσε σε καθημερινή βάση και έχεις μάθει να σκέφτεσαι και να πράττεις ανάλογα γύρω από αυτό.\nΣτην προσπάθειά σου αυτή παρατηρώ πως είχες κάποιες άσχημες εμπειρίες στις προηγούμενες εργασίες σου και θεωρώ πως ήταν πολύ σωστή η επιλογή να φύγεις από αυτές εφόσον επηρέαζαν με τέτοιο τρόπο την ψυχική σου υγεία. Αν καταλαβαίνω καλά, δεν νιώθεις ικανοποίηση και από την εργασία που βρίσκεσαι τώρα; Αν ισχύει αυτό, θα ήθελα να σου προτείνω να σκεφτείς και να αντισταθμίσεις ποια είναι τα θετικά και τα αρνητικά της συγκεκριμένης εργασίας, τι είναι αυτό που σου προσφέρει και αν σε καλύπτει είτε οικονομικά είτε και ψυχολογικά. Φυσικά, οι απολαβές που έχεις από την εργασία αποτελούν κυρίαρχο παράγοντα και κίνητρο στο να παραμείνεις σε αυτή και κατανοώ την ανάγκη σου να συνεχίσει να πηγαίνει καλά δεδομένου και των πρότερων σου εμπειριών που δεν ήταν ευχάριστες. Αν όταν αναφέρεις ότι δεν είναι πολύ καλά για τα δεδομένα σου αναφέρεσαι στην παρούσα εργασία σου, θα σου πρότεινα χωρίς να την αφήσεις (ώστε να έχεις την οικονομική ασφάλεια) να συνεχίσεις την αναζήτηση σε περίπτωση που βρεις κάτι που να σου ταιριάζει περισσότερο.\nΤώρα όσον αφορά τη δυσφορία σου και το έντονο άγχος περί των οικονομικών θα ήθελα να σε ρωτήσω το εξής αγαπητή Αγγελική: έχεις επικοινωνήσει αυτό που νιώθεις στους γονείς σου; Γνωρίζουν πως πραγματικά αισθάνεσαι και τι σκέφτεσαι για αυτό το θέμα; Αν όχι, τι θα ήθελες να τους πεις και ποιες θα ήταν οι σκέψεις σου; Ποια πιστεύεις ή/και ποια θα ήθελες να είναι η έκβαση της συζήτησης; Τι θεωρείς πως θα συνέβαινε αν το συζητούσατε; Πιστεύεις ότι θα σε βοηθούσε να τους μιλήσεις; Είπες πως νιώθεις να πιέζεσαι όταν χρειάζεται να τους ζητήσεις κάτι και αυτό είναι λογικό από τη στιγμή που έχεις δει πως αντιδρούν σε μία τέτοια περίπτωση. Πως πιστεύεις ότι θα αντιδρούσαν αν τους ζητούσες αυτή τη φορά όχι κάποια χρήματα, αλλά να σε ακούσουν για το πως αισθάνεσαι για την όλη κατάσταση που επικρατεί γύρω από αυτό το ζήτημα;\nΘα σου πρότεινα επίσης αγαπητή Αγγελική, εφόσον έχεις ήδη έρθει σε επαφή με την ψυχοθεραπευτική διαδικασία και ακολουθούσες την εκάστοτε φαρμακευτική αγωγή, όποτε νιώσεις έτοιμη να επικοινωνήσεις είτε με τους ανθρώπους που είχατε ήδη επικοινωνία είτε με κάποιον άλλον δημόσιο φορέα της επιλογής σου. Καταλαβαίνω πως υπάρχουν οι παράγοντες που αναφέρεις και που σε “κρατάνε” από το να συνεχίσεις, αλλά θεωρώ πως θα ήταν καλό να το φέρεις σε μία τυχόν επόμενη συνεδρία και αυτό το ζήτημα όποτε και αν νιώσεις έτοιμη να μπεις ξανά σε αυτή τη διαδικασία, καθώς φαίνεται πως σε απασχολεί αρκετά. Έτσι, θα μπορέσεις να μιλήσεις και πιο διεξοδικά για αυτό, αλλά και να βοηθηθείς πιο αποτελεσματικά.\nΟ δρόμος για την ανεξαρτησία ειδικά στις μέρες μας δεν σου κρύβω πως δεν είναι εύκολος, αλλά εφόσον αγαπητή Αγγελική το έχεις βάλει στόχο και το θέλεις πραγματικά πολύ, δεν θα σε εμποδίσει τίποτα στο να το πετύχεις. Θέσε (και σημείωσε ακόμα αν θέλεις) σταδιακά μικρούς και εφικτούς στόχους που θα σε οδηγήσουν στο να ανεξαρτητοποιηθείς πλήρως από τους γονείς σου, όπως για παράδειγμα να αποταμιεύσεις ένα συγκεκριμένο ποσό που εσύ θα θέσεις με βάση το εισόδημα και τα έξοδά σου. Τι βήματα θεωρείς πως χρειάζονται να γίνουν για να φτάσεις στον τελικό σου στόχο;\nΕλπίζω Αγγελική μου να σε βοήθησα και σου εύχομαι να πετύχεις ό,τι θέλεις. Είμαστε εδώ για οτιδήποτε χρειαστείς.